Vip u Zaječaru predstavio novi koncept prodajnih centara – MEDIJA CENTAR BOR );\nNakon velikih investicija u mobilnu mrežu, novo uređenje prodavnica predstavlja nastavak Vipovih ulaganja u najbolje korisničko iskustvo u Srbiji.\nZaječar, 17. decembar 2014. godine – Renovirani Vip prodajni centar u Zaječaru, na Trgu Nikole Pašića 7, izgleda prijatno i prostrano kao da ste ušli u dnevnu sobu prijatelja koji se uvek obraduje gostima, veoma drži do zaštite životne sredine i nacionalnog folklora, a pritom je i ljubitelj najsavremenije tehnologije. Pored kompletno novog vizuelnog identiteta, uvedena su značajna unapređenja i posebni sadržaji koji komunikaciju u prostoru čine jednostavnom, dobro fokusiranom na potrebe korisnika i prijatnom. Korisnike na ulazu dočekuju ljubazni Vipovci koji usmeravaju u posebno organizovane zone gde su izloženi najatraktivniji uređaji u aktuelnoj ponudi, zatim dodatna oprema, a tu je i deo gde mogu da isprobaju izložene mobilne uređaje i da se direktno upoznaju sa ponudom uz asistenciju savetnika prodaje koji su tu da pomognu u odabiru najboljeg rešenja za njihovu mobilnu komunikaciju. Posebno prijatan kutak predstavlja zona za relaksaciju gde korisnik može da predahne i da razmisli o kupovini, ali i da ostavi dete ili drugog pratioca.\nKao ekološki svesna kompanija, Vip u ovoj prodavnici koristi prirodne materijale (drvo, tkaninu i staklo), a kupci do informacija dolaze preko tablet uređaja i LED ekrana koji imaju opciju direktnog slanja prikupljenjih informacija na korisnikov mejl čime je upotreba papira svedena na minimum. U prostoru se oseća izuzetna sinergija usluga, proizvoda i brenda koja pozitivno utiče na raspoloženje i iskustvo korisnika, ali i na angažovanje zaposlenih.\n„Industrija mobilnih telekomunikacija se veoma brzo menja i to stvara potrebu za drugačijim pristupom dizajnu naših prodajnih centara. Cilj nam je da stvorimo prodajni prostoru koji po svojoj organizaciji i konceptu usluživanja pomera granice dosadašnjeg iskustva korisnika. Kao što vidite, učinili smo puno toga da se korisnik u Vipu oseća prijatno i da lako dođe do svih potrebnih informacija dok bira mobilni uređaj i tarifu po svojoj meri“, ističe Dejan Turk direktor/CEO Vip mobile.\nVipov prodajni centar u Zaječaru dizajniran je u skladu sa novim idejnim i prostornim rešenjima koja će tokom 2015. godine biti primenjena u prodavnicama ovog mobilnog operatera širom Srbije.\nU novembru 2006. Vip, član Telekom Austrija Grupe, obezbedio je licencu za GSM 900/1800 i UMTS mreže. Vip mobile nudi pun portfolio mobilnih usluga za pripejd, postpejd i biznis korisnike. Vip je najveća grinfild investicija u Srbiji do sada, sa uloženih skoro 827 miliona evra. Na kraju septembra 2014. godine, Vip je imao više od 2 miliona aktivnih korisnika uz 22% tržišnog učešća i zapošljavao više od 900 stručnjaka i menadžera. Vip je ekskluzivni strateški partner Vodafona u Srbiji. Više informacija na www.vipmobile.rs


Novasloboda | Aliji Delimustafiću i Lejli Cerić određen tromjesečni pritvor\nAliji Delimustafiću i Lejli Cerić određen tromjesečni pritvor\nNakon što je Vrhovni sud Federacije BiH uvažio žalbu Tužilaštva Kantona Sarajevo, Kantonalni sud Sarajevo je ponovo odredio pritvor osumnjičenima Aliji Delimustafiću i Lejli Cerić u trajanju od tri mjeseca, ili do nove odluke Suda, potvrđeno je Feni u Tužilaštvu KS.\nIz Tužilaštva navode da postoji osnovana sumnja da su Alija Delimustafić, Lejla Cerić i Suada Hadžić počinili krivična djela koja im se stavljaju na teret, te da postoje posebni pritvorski razlozi za Delimustafića i Cerić.\nDelimustafić i ostali, osumnjičeni su u predmetu kodnog naziva „Pravda“, a terete se za organizovani kriminal u vezi sa zloupotrebom položaja, povredom zakona od sudije, pranjem novca i prevarom.\nKonkretno, akteri ovog slučaja dovode se u vezu s malverzacijama, odnosno nezakonitom prodajom i knjiženjem nekretnina.\nKantonalno tužilaštvo Sarajevo je istražne radnje u ovom predmetu provodilo u koordinaciji s Uredom za suzbijanje korupcije i organizovanog kriminaliteta Hrvatske (USKOK), te u saradnji s Upravom za organizovani i teški kriminal MUP-a RS-a, pri čemu je asistenciju pružila i Obavještajno-sigurnosna agencija BiH (OSA BiH).\nDelkmustafić Kantonalni sud Sarajevo produžen pritvor\nProdužen pritvor muškarcu osumnjičenom za ubistvo novorođenčeta


Mogu li se sačuvati novi protesti od opozicije u Srbiji | Protesti | Al Jazeera\nMogu li se sačuvati novi protesti od opozicije u Srbiji\nU Srbiji vječitog Miloševića-Vučića može pobijediti jedino neki novi nacionalizam, zvao se on građanski nacionalizam ili ekološki patriotizam.\nGrađanski protesti, ne trebaju na ulici rušiti vlast, već iznjedriti nova imena, piše autor (Al Jazeera)\nNajefikasnije lansiranje na političku scenu Srbije je – preko ulice. Ekološka tema nedavno je ujedinila ne samo zaštitnike životne sredine, već i frilensere, koji već duže protestuju zbog zakona o oporezivanju. Protestovali su već i mali privrednici, ugostitelji i ivent indus. trija, a u maju se očekuju šetnje podrške i pobune zbog Zakona o istopolnim zajednicamaUoči izbornoj godini nazire se niz protesta, koji uz posledice pandemije predstavljaju nepoznatu za društveno raspoloženje i izbornu volju građana.\nViše hiljada ljudi ispred Skupštine Srbije zbog ekologije govori o tome da se društveni fokus pomera sa dnevne politike prema pitanju zdravlja, sigurnosti pojedinca i zajednice. Iako su poruke sa skupa išle da on nije politički, upravo će te teme imati politički impuls na birače, ali i na sve uticajne aktere, koji posle ovog sigurno neće sedeti skrštenih ruku.\nI Srpska napredna stranka i opozicija jednako će pokušati da otmu ekološku agendu. Aleksandar Vučić će već sutra mahati papirima kako je sve preko noći rešeno i da je Srbija najčistija država u Evropi. Ono što je posebno važno da opozicija u budućnosti ne uzurpira građanski bunt poput ovog, kao što je upropastila građanski protest 1 od 5 miliona.\nSrbija postaje mala Kina\nEkološki protesti u Srbiji su i ranije pokazali ogromni potencijal i žilavost, poput trogodišnjeg otpora Pokreta Odbranimo reke Stare planine. Iako su bili lokalni, goli entuzijazam njihovih učesnika pokazao se potpuno pobedničkim u borbi protiv moćnih neoliberalnih konstrukcija.\nNaravno, ništa u Srbiji nije moguće bez većih od života ciljeva, pa je i ovaj ustanak nazvan ekološkim patriotizmom. A da je ta vrsta patriotizma za vladu daleko veći izazov govori činjenica da je Poglavlje 27 u pregovorima sa Evropskom unijom o životnoj sredini najteže i najskuplje. Verovatno je zato Vučić rešio da Srbiju u ekološkom smislu pretvori u malu Kinu. Pitanje ekologije će iz više aspekata postati prioritetno, zato su i ministarke, zaštite životne sredine i rudarstva, vidno nervozno požurile da osude ekološku pobunu.\nPosledice pandemije i neminovna ekonomska kriza najveći su izazovi i klizavi prostor za naprednjačku vlast, ali i za opoziciju, koja je potpuno potonula u Vučićevu priču. Vodeća srpska opozicija, čij su stožer Stranka slobode i pravde i Demokratska stranka, nema šta drugo već samo čeka da Vučića istroše međunarodni igrači od Vašingtona do Moskve, ali i da ga rastrgnu narasli domaći apetiti iz vlastitih redova i da oni, kao jedina alternativa, zauzmu njegovo mesto. Naravno, u nekoj novoj “preletačkoj revoluciji“ ili svemogućim koalicijama po oprobanom receptu G17+.\nIstrošeni Dragan Đilas je i za Vučića idealni profil opozicionara. Upravo su zbog toga u Srbiji vlast i opozicija na istom zadatku: ne dozvoliti da se na političkoj sceni pojave nova imena, stranke ili pokreti, koji mogu da im postanu nepredvidiva konkurencija.\nČekajući nova imena\nGrađanski protesti, poput Ekološkog ustanka, ne treba da na ulici ruše vlast, već da iznedre nova imena, neistrošena i neiskompromitovana, koja bi podjednako parirala stranama u uspostavljenoj simbiozi vlasti i srpske opozicije. Čuvati građanski protest od opozicije ne znači međusobno neprijateljstvo i podele kod Vučićevih oponenata. To samo znači da je trenutno opozicija najopsanija za samu sebe, odnosno – da ona suštinski ne postoji.\nNe treba imati iluziju da će novi pokreti, posebno oni sa perfiksom građanski, pobediti večitog Miloševića-Šešelja, odnosno Dačića-Vučića. Dobro je ovih dana primetio bivši vojvođanski premijer Bojan Pajtić, da Vučića ne može pobediti niko iz opozicije, već samo neko van politike. Istaknuta prezimena srpske opozicije, poput Đilasa, Vuka Jeremića, Borisa Tadića, Zorana Lutovca, Borka Stefanovića, trebala bi da ostanu u drugom ili trećem redu izlaska na megdan Vučiću. Ne treba imati iluziju ni da naprednjačka vlast svakodnevno ne radi na suzbijanju i prevenciji oponenata i protestnih potencijala. To je generacija političara kojima je još Antibirokratska revolucija i Miloševićev skup na Gazimestanu mera uspeha i oni su u poziciji da autobusima u prestonicu dovezu sve zaposlene iz javnog sektora.\nU Srbiji večitog Miloševića-Vučića može da pobedi jedino neki novi nacionalizam, zvao se on građanski nacionalizam ili ekološki patriotizam. Jer, sve političke aktere na jednoj liniji čvrsto drže večita pitanja zbog kojih je Srbija u sukobu sama sa sobom i sa celim svetom, a to je pitanje nezavisnosti Kosova, genocid u Bosni i Hercegovini, ratni zločini devedesetih, neprijateljstvo prema NATO-u, srpski ekspanzionizam u regionu te konstanta evroskepticizma i rusofilije.


SK ASI-MUR / СК АСИ-МУР / CS IAS-AIT / UC ASI-IWA : Preti mrak zbog štrajka u EPS-u\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Sub 16 of Jan, 2021 [17:19 UTC]\nPreti mrak zbog štrajka u EPS-u\nBeograd - Radnici EPS-a sredinom sledeće nedelje započeće štrajk ukoliko poslovodstvo u ponedeljak odluči da privatizuje 21 preduzeće sporednih delatnosti zajedno sa hotelima i odmaralištima. Raspoloženje radnika u EPS-u, prema rečima sindikalaca, je da se štrajkuje čak i bez obzira na zakonske minimume u obustavi rada. Potrošači struje zbog toga bi mogli da budu u velikim problemima. Radnici EPS-a ogorčeni su što ih niko od nadležnih nije obavestio o prodaji firmi čime se krše sporazumi koje je potpisala prošla i sadašnja vlada.\n"Vlada se preko potpisa ministra Naumova obavezala da se firme sporednih delatnosti neće prodavati u naredne dve do četiri godine. Sada 21 firma ide u prodaju i mi ne znamo šta da kažemo radnicima jer niko od nadležnih ne želi da priča sa nama. Takođe, sporazumima iz 1997. i 2003. vlada se obavezala da hoteli i odmarališta neće biti prodati dok se ne utvrdi vlasništvo države i radnika u njima", kaže Miroslav Veličković, zamenik predsednika Sindikata.\nSindikalci kažu da će tražiti odgovornost ministra Naumova i direktora Vladimira Đorđevića zbog nepoštovanja sporazuma. Prema nezvaničnim informacijama, u EPS-u ovih dana vlada prava zbrka. Direktori javnih preduzeća EPS-a ne znaju šta da rade. Prva ostavka pala je juče. Milan Kovačević, predsednik Sindikata, podneo je neopozivu ostavku na ovu funkciju. Inače, vlada je obećala MMF-u da će prodati sve firme sporednih delatnosti javnih preduzeća do kraja oktobra.\nNapravio: Hal 9000 zadnja izmena: Četvrtak 22. September 2005. [08:27:53 UTC] od Hal 9000\n[ Vreme izvršavanja: 0.12 sekundi ] [ Korišćena memorija: 3.89MB ] [ 69 upita baze podataka ] [ GZIP Disabled ] [ Opterećenje servera: 0.37 ]


2678 - Single_lajmi | Ministria e Puneve te Jashtme\nMinistar Pacolli deo ministerijala OIS-a u Istambulu, sastaje se sa predstavnicima država koji su priznali i koji nisu priznali našu državu\nIstambul, 22. novembar, 2017. – Na poziv Vlade Republike Turske, Prvi zamenik Premijera i Ministar insotranih poslova Republike Kosovo, g. Behgjet Pacolli, učestvuje i predstavlja Republiku Kosovo na 33. sednici COMCEC-a, Organ za privredu i za trgovinsku saradnju Organizacije islamske saradnje, koja razvija sesije u Istambulu, u Turskoj.\nNa poslepodnevnoj sesiji, Prvi zamenik Premijera i Ministar inostranih poslova, g. Pacolli, obratiće se govorom ministarskoj sesiji dvadeset i četiri Ministrima ekonomije i inostranih poslova država članica ove organizacije, koji prisustvuju na ovom sastanku.\nUčešće Ministra inostranih poslova, Pacolli, u ovom ministerijalu, konceptirano je kao mogućnost za osnaživanje odnosa sa zemljama ove organizacije, koje su već priznale našu zemlju i istovremeno kako bi lobilarali kod onih koji još uvek nisu doneli tu odluku.\nU marginama ovog ministerijala, Ministar Pacolli se sastao sa nekoliko delegacija i predstavnicima visokog nivoa država koje su priznali i koje nisu priznali Republiku Kosovo.\nOrganizacija za islamsku saradnju se sastoji od 57. država članica, od kojih je 36. priznalo Republiku Kosovo kao nezavisnu i suverenu državu.


Loš Partizan "preživjeo" Malatiju i prošao u baraž @ InfoBijeljina \nCrno-bijeli ni izbliza nisu odigrali kao prije nedelju dana u Humskoj, ali ni turski tim nije oduševio, a do jedinog pogotka stigao je zahvaljujući katastrofalnoj grešci defanzivaca srpskog tima i Vladimira Stojkovića.\nMalatija je povela već u 7. minutu pogotkom makedonskog reprezentativca Adisa Jahovića, međutim, u nastavku utakmice nije bilo mnogo uzbuđenja i tim Savo Miloševića je obezbjedio mjesto u poslednjem kolu kvalifikacija.\nPartizan nije ličio na tim koji je u Humskoj dominirao od prvog do poslednjeg minuta i posle koga su navijači crno-bijelih i te kako poletjeli smatrajući da konačno imaju tim koji može, prije svega, da prekine dominaciju Crvene zvezde.\nIpak, Beograđani su u Malatiji odigrali ispod svakog očekivanja, nije bilo ideje u napadu, a prelaznu ocjenu zaslužuje defanzivna linija koja je i pored kiksa kod jedinog gola u većem dijelu utakmice sasvim korektno odradila posao.\nMalatija je do drugog pogotka mogla u 77. minutu kada se Stojković iskupio za grešku sa starta meča. U finišu utakmice bilo je uzbudljivo pred oba gola, Asano je bio u dobroj poziciji, ali rezultat se nije mijenjao.\nPartizan će se u baražu sastati sa pobjednikom dvomeča Aris - Molde (prvi duel 0:3). Prvi meč će biti odigran 22. avgusta u Beogradu.\nCrno-bijeli su poslednji put u grupnoj fazi Lige Evrope igrali u sezoni 2017/18. kada su u 1/16 finala poraženi od Viktorije Plzen (1:1, 0:2).


Smanjeni rizici od poplava\nPosted on 17. septembra 2015. at 09:47 by Ist Media\nZAJEČAR (IST Media, Snežana Stanojević) U Zaječaru je održana redovna sednica Štaba za vanredne situacije grada Zaječara, na kojoj su, između ostalog, razmatrani predlozi o radovima na čišćenju potoka u Lubnici i Grlištu, s ciljem da se smanji rizik od poplava. Takođe su razmatrane izmene i dopune zakona o vanrednoj situaciji, prenosi portal zajecar.info\n„U pripremi su zakoni o smanjenju rizika od elementarnih nepogoda i drugih opasnosti i zakoni koji se odnose na pružanju pomoći nakon određene opasnosti. Novine koje se uvedu odnosiće se na jasniju poziciju Štaba po pitanju odgovornosti i odrediće se uslovi pod kojima će se proglašavati i ukidati vanredne situacije. Cilj ovakvih novina jeste da se odgovornost Štaba podigne na viši nivo“, rekao je mr Milan Blagojević, član Štaba za vanredne situacije grada Zaječara.\nPrema njegovim rečima druge novine odnosiće se na jedinice civilne zaštite. U narednom periodu služenje u jedinicama civilne zaštite biće obavezujuće.\n„Do sada smo imali situaciju da se jedinice civilne zaštite obrazuju od dobrovoljaca, a u budućnosti će služenje biti obavezno. Predviđa se i uvođenje menadžera zaštite i spasavanja i to bi bilo odgovorno stručno lice u jedinicama lokalne samouprave“, dodao je Blagojević.\nKako je istaknuto na sednici, ove godine Štab za vanredne situacije grada Zaječara imao je brojne radove na nasipima u naselju Višnjar i u Gamzigradskoj banji. Završeni su radovi na Belom Timoku, ali tokom naredne godine Štab očekuju radovi u selima Vrbica, Mali Izvor i Vratarnica na vodama drugog reda, kako bi se smanjili rizici od poplava.


"Pala je prva kap srpske krvi. Ako KFOR ne može da zaštiti naš narod – ima ko æe" VIDEO - B92\n"Pala je prva kap srpske krvi. Ako KFOR ne može da zaštiti naš narod – ima ko æe" VIDEO\nDirektor Kancelarije za Kosovo i Metohiju Petar Petkoviæ govorio je povodom akcije na KiM. Akcija sprovedena "po nalogu psihopate Kurtija"\nIzvor: B92 sreda, 13.10.2021. | 12:10 -> 12:23\n"Imamo na desetine povreðenih naših ljudi. Zbog akcije Kurtija, Aleksandar Vuèiæ se hitno uputio ka Raškoj, gde æe u 15 sati imati sastanak sa predstavnicima Srba sa KiM", kazao je Petkoviæ na konferenciji za novinare.\nPetkoviæ je istakao da je ova akcija sprovedena "po nalogu psihopate Kurtija". On je potvrdio da je ranjen Sreæko Sofronijeviæ (36) i da se lekari bore za njegov život.\n"Meðu desetinama povreðenih, upucan je i teško povreðen Sreæko Sofronijeviæ (36), èovek kome se u hirurškoj sali u Kosovskoj Mitrovici bore za život. Direktor bolnice rekao je da je pogoðen u grudi i da æe mu izvaditi metak koji je zaglavjen u pluænom krilu. Do toga je dovelo divljaštvo (kosovskog premijera) Aljbina Kurtija", naglasio je on.\nOn je naveo da je kosovska policija otvorila vatru na "goloruki srpski narod".\nPosle ranjavanja Srbina: Vuèiæ hitno ide u Rašku\nBrnabiæ ima poruku za NATO: Zauzdajte Kurtija; "Dovodi nas na ivicu haosa"\nUŽIVO Haos u Kosovskoj Mitrovici: Upucan Srbin, Srbi zaustavili ROSU; "Psihopata Kurti"\nPetkoviæ je kazao da je ovo sedmi upad kosovske policije u srpske sredine, gde su "rafalima zasuli" Severnu Mitrovicu i Zveèan i ocenio da je namera Kurtija da time "proizvede sukobe širih razmera".\nOn je naveo da su Srbi spreèili jedinice specijalne kosovske policije da doðu do Tehnièke škole u Severnoj Mitrovici, a da su isto uèinili i u Zveèanu, gde su ih "pod rafalima" oterali jer su upadali u magacine i privatne kuæe.\n"Kada su se vratili u bazu 'Belvedere', šest oklopnih vozila krenulo je na sever i narod ih je ponovo spreèio kod mesta Rudare, gde je bio veliki okršaj tako što su jedinice Rosu napale i pucale na goloruki srpski naord koji brani svoje pravo na život", istakao je on.\n"Sve ovo je direktno maslo psihopate Aljbina Kurtija, koji želi da izazove krizu širih razmera i da se sveti Srbima i da osvoji sever. Zahvaljujuæi narodu na KiM i Vuèiæu, koji je na putu ka Raškoj, mi smo uspeli da spreèimo krizu mnogo veæih razmera", naveo je on i zapitao se koji æe biti sledeæi potez "ludaka Kurtija".\nOn je upitao šta æe preduzeti NATO i KFOR, "èija je obaveza po Rezoluciji 1244, da brani srpski narod i obezbedi sigurnost i bezbednost".\n"O èemu da prièamo kada se lekari bore za život èoveka koji je upucan. Krenuli su oklopnim vozilima na 'fantu' i 'snikers' i naše lekove", kazao je Petkoviæ pokazujuæi fotografije pripadnike ROSU i kosovske policije koji su pucali na srpski narod.\nPoziva KFOR i meðunarodnu zajednicu da zaustave "ludilo Kurtija".\n"Ako KFOR nije spreman da zaštiti srpski narod, ima ko hoæe", naveo je Petkoviæ i pozvao srpski narod na uzdržanost.


Adventistička studija o zdravlju – 2 nagrađena sa 5,5 miliona dolara | Hrišćanska adventistička crkva\nAdventistička studija o zdravlju – 2 nagrađena sa 5,5 miliona dolara\nadventisti, ishrana, Loma Linda, studija o zdravlju\nLoma Linda, Kaliforniaj, SAD\nAmerički nacionalni zdravstveni institut (NIH) nagradio je adventističku studiju o zdravlju – 2 Univerziteta Loma Linda sa 5,5 miliona dolara tokom sledećih pet godina, što će omogućiti da studija nastavi svoje analize o kanceru i drugim oboljenjima koje izaziva način života. Nagrada je najavljena 27. jula. „Ovo ne samo što će nam omogućiti da nastavimo sa svojom sadašnjom funkcijom, već će nam dozvoliti da tekuća istraživanja obavljamo uspešnije i da počnemo da analiziramo projekte koje smo morali da odložimo,“ kaže dr Gari Frejzer, glavni istražitelj u studiji.\nAdventistička studija o zdravlju – 2 je dugoročno zdravstveno istraživanje više od 96,000 Adventista sedmog dana iz Sjedinjenih Država i Kanade. Istraživanje je započelo 2002. godine s ciljem ispitivanja povezanosti između načina života, ishrane i bolesti.\nIstraživanje je fukncionisalo bez fondova NIH-a tokom protekle tri godine, ali primalo je fondove i poklone, kao i značajnu pomoć od strane Univerziteta Loma Linda. Nova sredstva dolaze od Nacionalnog instituta za kancer, odeljenja unutar NIH-a, i upotrebiće se za analizu raka. To znači da će sredstva koja je univerzitet prethodno odvajao za rak sada biti usmerena na druga područja koja studija istražuje, kao i za podržavanje novih istraživanja.\nIako se studija još uvek nalazi u početnoj fazi analiziranja, već je otkrila nekoliko ključnih pronalazaka, a tu spadaju: povezivanje vegetarijanske ishrane sa manjim rizikom od srčanih oboljenja i dijabetesa; povezivanje visoke konzumacije smeđeg pirinča, kuvanog zelenog povrća, sušenog voća i leguma sa nižim rizikom od polipa debelog creva, prethodnika raku debelog creva, i otkriće da Adventisti, crnci i belci, imaju viši mentalni i fizički kvalitet života u odnosu na prosečne amerikance.


Inzko: Političari iz RS-a napadaju BiH | Kriza vlasti u BiH | Al Jazeera Balkans\nJeff Sessions u Hrvatskoj s državnim vrhom i kolegama iz regije\nVideo: Ruska Pacifička flota proslavila 287. godišnjicu\nNjemački sud odbacio zahtjev za vraćanje Puigdemonta u pritvor\nPalestina u Hagu podnijela krivičnu prijavu protiv Izraela\nIzrael prvi u svijetu izveo napad avionima F-35\n13. Novembar 2012.\nInzko: Političari iz RS-a napadaju BiH\nPet ili šest političara iz tog bh. entiteta ruše suverenitet države, koja je u zastoju, rekao Inzko za Al Jazeeru nakon podnošenja izvještaja UN-u.\nVisoki predstavnik međunarodne zajednice u Bosni i Hercegovini Valentin Inzko u poslijepodnevnim satima u utorak podnio je izvještaj o situaciji u Bosni i Hercegovini Vijeću sigurnosti Ujedinjenih naroda (UN).\nSituacija u BiH je ocijenjena složenijom nego prošle godine. U izvještaju su posebno podcrtane političke krize u entitetu Federacija BiH, koje se konstantno produbljuju brojnim smjenama i prekomponoviranjem vlasti.\nU izvještaju koji pokriva period od 21. aprila do 26. oktobra, Inzko je kritizirao i rukovodstvo entiteta Republika Srpska (RS) zbog negativne retorike koja dovodi u pitanje državnost BiH.\nU javljanju za Al Jazeeru iz New Yorka, Inzko je istakao napade na suverenitet i integritet BiH.\n"Kad neko kaže kaže da će doći do formiranja neke druge države, onda to nisam ja rekao, nego o tome izveštavao. Dobio sam veoma solidnu i jaku podršku za ovaj raport u Veću bezbednosti UN-a", kazao je on.\nUpitan ko je napadao suverenitet i integritet BiH, Inzko je rekao da se radi o "pet ili šest političara iz Republike Srpske".\nGovoreći o političkoj krizi u BiH, Inzko je za Al Jazeeru kazao kako smatra da se u toj zemlji gubi vrijeme, te da bi se moglo koncentrirati na pozitivne teme.\n"Ne treba da se stranke slože o hiljadu tema, nego o tri stvari - putu prema EU, drugo je NATO, a treće je ekonomija", kazao je on.\nInzko je kazao kako neke bh. političke stranke žele "da bagateliziraju" njegove redovne izvještaje UN-u, dok ih druge uzimaju u obzir kod svog rada.\nOn je istakao kako bh. entitet Republika Srpska (RS) također svakih šest mjeseci šalje svoj izvještaj UN-u.\n"Moj izveštaj se tretira kao zvaničan dokument UN-a, a izveštaj iz Banje Luke kao privatni izveštaj", istakao je Inzko.\nOn je dodao kako je u UN-u rekao da postoji mogućnost "da se neka nova pozicija dogovori o nekoj novoj saradnji".\n"Međunarodna zajednica radi sa svakom Vladom, jedino mora ta Vlada raditi na osnovu zakona i Ustava, međutim kad bi došlo do formiranja nove koalicije, mi bi želeli da ona radi ustavno i na osnovi zakona, a druga stvar je da radi što brže."\nNapadi na Dayton\nInzko u pisanom uvodu svog izvještaja UN-u ističe da je, za razliku od obećavajućih trendova viđenih tokom posljednjeg izvještajnog razdoblja, politička dinamika u BiH tokom proteklog perioda stagnirala, te se vratila u okvire prevladavajućih trendova u posljednjih šest godina.\n"Ne samo da je mali napredak zabilježen u smislu pomaka ka euroatlantskim integracijama, nego su se u značajnoj mjeri intenzivirali i direktni izazovi Mirovnom sporazumu, uključujući i one vezane za suverenitet i teritorijalni integritet BiH", zaključuje Inzko.\n"Nažalost, obećavajući razvoji događaja s početka 2012. sada su u zastoju. Nakon što su konačno formirali državnu Vladu u februaru i usvojili državni budžet za 2012. u maju, vladajuće stranke nisu se primile posla, već su odmah započele s dugotrajnim nizom borbi i pokušaja preslagivanja Vlade na državnom i nivou FBiH, te i u nekim kantonima."\nJavivši se kao pozadina kampanje za lokalne izbore, dodao je, ovo političko manevriranje uzelo je prednost nad gorućim potrebama građana i zemlje u cjelini.\n"Štaviše, u svojoj žurbi za restrukturiranjem vlasti na razini Federacije, predstavnici pojedinih stranaka ignorirali su, ili čak i prekršili važeće pravne akte, pravila i procedure", smatra Inzko.\nOno što također izaziva rastuću zabrinutost, ističe, jeste činjenica da je vodstvo RS-a intenziviralo svoju šestogodišnju politiku otvorenih i direktnih napada protiv osnova Mirovnog sporazuma.\nIzjave koje su dolazile od vodećih političkih ličnosti iz RS-a, podsjeća, kao i akcije pokrenute od tih istih ljudi kako bi se nastavilo s nagrizanjem nadležnosti same države, produbljuju sumnje u suštinsku predanost političkog vodstva u RS-u prema najosnovnijim aspektima daytonskog Mirovnog sporazuma - suvereniteta i teritorijalnog integriteta BiH.\n"Ovo pitanje otvorenog i rastućeg zagovaranja za raspad BiH od dužnosnika iz RS-a, prije svega entitetskog predsjednika Milorada Dodika, jeste nešto što zaslužuje posebnu pažnju međunarodne zajednice", izvijestio je Inzko.\nU izvještaju je navedeno da su tokom ovog izvještajnog razdoblja vlasti u BiH učinile malo na provedbi posebnih zahtjeva sačinjenih od pet ciljeva i dva uvjeta potrebnih za zatvaranje Ureda visokog predstavnika (OHR).\nInzko smatra da obustava supervizije za Brčko Distrikt ipak predstavlja važan korak prema ispunjavanju tog cilja, dok je Presuda Ustavnog suda BiH od ključnog značaja, jer je pružila pravni presedan i vodeća načela za rješenje pitanja državne i vojne imovine.\nRS 'zagovara raspad BiH'\nNa ekonomskom planu, ocijenio je Inzko, zemlja je suočena s pogoršanjem fiskalne situacije, slabim izgledima za rast, visokom stopom nezaposlenosti i pratećim socijalnim problemima.\nU prilog ovakvoj situaciji ne idu ni stalne turbulencije u vlasti.\nOsvrćući se na period kada je Savez nezavisnih socijaldemokrata (SNSD) tražio, pa zatim povukao zahtjev za smjenu ministra vanjskih poslova Bih Zlatka Lagumdžije, Inzko je kazao da su politički događaji u to vrijeme "samo išli na ruku sve žešćoj nacionalističkoj retorici koja je dolazila od svih najvažnijih političara i stranačkih dužnosnika u Republici Srpskoj, kao i dužnosnika iz RS-a na državnoj razini".\n"Ono što je dominiralo tom retorikom su otvorena predviđanja i zagovaranje raspada države BiH i neovisnosti RS-a", napisao je Inzko.\nIzvještajno razdoblje također je obilježeno intenziviranom i provokativnom retorikom iz RS-a, koja je osporavala i propitivala postojanje države BiH, zagovarajući raspuštanje države, te dovodeći u pitanje funkcionalnost države i njene obveze prema Ustavu BiH.\n"Predsjednik RS-a Milorad Dodik je najčešći - iako sigurno nije jedini - predlagatelj raspada države BiH", zaključuje Inzko.\nU nastavku upozorava i na novi element u retoričkoj kampanji za otcjepljenje, odnosno, činjenicu da se broj zvaničnika koji pozivaju na nezavisnost RS-a proširio i ne uključuje samo dužnosnike iz RS-a, nego također i zvaničnike na državnom nivou koji dolaze iz RS-a, uključujući ministra finansija BiH Nikolu Špirića i srpskog člana Predsjedništva BiH Nebojšu Radmanovića.\nInzko dalje navodi da tokom izvještajnog razdoblja nije došlo do napretka u provedbi presude Evropskog suda za ljudska prava u predmetu Sejdić-Finci protiv BiH.\nStranke nisu podnijele zajednički prijedlog za provedbu presude do krajnjeg roka, 31. augusta, a na šta su pristali bh. političkih lideri u sklopu EU Mape puta na sastanku u Briselu s komesarom Evropske komisije za proširenje, koji je održan 27. juna.\nTakođer, Inzko je zabrinut i zbog konstantnog negiranja genocida u Srebrenici.\n"Zabrinut sam zbog nastavka negiranja genocida u Srebrenici od visokih dužnosnika RS-a, iako je on potvrđen presudama", kazao je.\nU prilog ovome, kako je kazao, idu izjave Milorada Dodika.\nStabiliziran kreditni rejting\nU izvještaju navodi da se BiH kreditni rejting stabilizirao tokom izvještajnog razdoblja.\n"Nakon odluke o snižavanju kreditnog rejtinga sa B2 na B3 trećeg aprila i započinjanja pregleda za daljnja moguća sniženja, Moody Investors Service potvrdio je 10. jula B3 rejting za BiH, dajući joj stabilnu prognozu", izvijestio je Inzko.\nU izvještaju se sa žaljenjem konstatira da je restriktivno finansiranje na državnoj razini utjecalo na rad kulturnih institucija od nacionalnog značaja, koje su ovisne o podršci iz državnog budžeta.\nKomentirajući Inzkov izvještaj, Lazar Prodanović, poslanik Saveza nezavisnih socijaldemokrata (SNSD) u Parlamentarnoj skupštini BiH, kazao je za Al Jazeeru da bi u Bosni i Hercegovini veći utjecaj trebao imati predstavnik Evropske unije, nego OHR.\n"Ništa posebno novo. Radi se o izvještaju koji je pisan za predizbornu kampanju, od aprila do kraja oktobra ove godine. Dakle, prilično jednostran pristup, ali oslikava ukupno stanje u Bosni i Hercegovini. Ono što mogu reći je da bi naš cilj bio da OHR, što je prije moguće, završi mandat u BiH", rekao je on.\n"Republika Srpska je uputila svoj izvještaj Savjetu bezbjednosti, tako da će se moći čuti i naš stav o ovom problemu. Više argumenata postoji da su one osnovane. One se često odnose na osporavanje teritorijalnog integriteta i suvereniteta BIH.\nŽelim reći da Republika Srpska i SNSD ne osporavaju teritorijalni integritet i suverenitet Bosne i Hercegovine", kazao je Prodanović.\nVaso Vegar iz Hrvatske demokratske zajednice 1990 kazao je za Al Jazeeru kako se nije teško složiti s mnogim Inzkovim konstatacijama.\n"To znači da je ovdje odavno prestao napredak i da mi, bh. društvo, idemo u regresiju. U prvom redu tu mislim na samu strukturu Bosne i Hercegovine, koja uveliko diktira i ponašanje političara.\nJa neću reći da su naši političari najbolji političari na svijetu, ali sigurno nisu toliko loši koliko se to često govori. Isto tako ni Ured visokog predstavnika ne može biti oslobođen krivice za sadašnje stanje", rekao je Vegar.\nInzko: RS otvoreno zagovara raspad BiH\nReakcije na Inzkov izvještaj o napretku BiH\nRuska vojska oborila dron blizu baze u Siriji\nPacifička flota je jedna od najvećih operativnih i strateških komponenti Ruske mornarice.


U Dubaiju čak 70 odsto firmi predviđa stavljanje katanca u roku od 6 meseci - 21.05.2020, Sputnik Srbija\nZapanjujućih 70 odsto preduzeća u Dubaiju očekuje da će staviti katanac na vrata u narednih šest meseci jer su pandemija kovid 19 i mere ograničenja uvedene zbog... 21.05.2020, Sputnik Srbija\nvesti, ekonomija, dubai, kovid 19\nKomora je anketirala 1.228 generalnih direktora u brojnim sektorima između 16. i 22. aprila, za vreme najrigoroznijih mera ograničenja kretanja ljudi, a skoro tri četvrtine anketiranih bila su mala preduzeća sa manje od 20 zaposlenih, prenosi CNBC.\nViše od dve trećine ispitanika smatra da im preti umeren ili visok rizik od izlaska iz posla u narednih šest meseci. Tačnije, oko 27 odsto je reklo da očekuje da će zatvoriti firmu narednog meseca, a 43 procenta da će izaći iz posla u roku od šest meseci.\nNjeni hoteli i restorani imaju visoku međunarodnu reputaciju, a skoro polovina njih koje je komora anketirala očekuju da će prestati sa radom već narednog meseca.\nOko 74 posto putničkih i turističkih kompanija predviđa da će tada zatvoriti vrata, a istu sudbinu očekuje i 30 procenata preduzeća u sektoru transporta, skladištenja i komunikacija.\n"Mere potpunog i delimičnog zatvaranja grada dovode do zastoja tražnje na ključnim tržištima... Dvostruki udarac od pandemije i mera ograničenja obara ekonomsku aktivnost do nivoa kakvi nisu zabeleženi ni tokom finansijske krize", navela je komora Dubaija u svom izveštaju pod nazivom „Uticaj kovid 19 na poslovnu zajednicu Dubaij“.\nPortparol Komore ukazao je, međutim, da treba imati u vidu da je anketa sprovedena među 1.228 od 245.000 kompanija u Dubaiju, i to u aprilu kada su na snazi bile najstože mere ograničenja, te da su “njihova osećanja bila zasnovana na očekivanjima da će najstroža faza zatvaranja biti produžena".\n"Predviđamo da će se poslovno poverenje znatno poboljšati narednih nedelja i meseci kada se preduzeća vrate u normalnije uslove rada“, dodao je on.


Javno - istrazivanja - Begunci na slobodi zbog pat pozicije između Srbije i Kosova\nNovinar: Fejt Bejli, Krešnik Gaši, Jelena Ćosić, Serbeze Hadžiaj\nKada je došao trenutak da lekar sa Kosova Lutfi Derviši i njegov sin Arban budu poslati u zatvor 2016. zbog brutalnih posleratnih zločina, od njih nije bilo ni traga ni glasa.\nPolicija Kosova veruje da su ovaj urolog i njegov sin, koji su osumnjičeni za rukovođenje mrežom trgovine ljudskim organima iz klinike Medikus u Prištini, a koji su trenutno na ponovnom suđenju, prešli granicu i otišli u Srbiju, otkriva BIRN.\nTim činom pridružili su se rastućem broju onih koji izbegavaju plaćanje kaucije ili zatvorsku kaznu tako što koriste nedostatak saradnje iz oblasti bezbednosti između Srbije i Kosova, koje je 2008. proglasilo nezavisnost koju Beograd ne priznaje.\nNa papiru, trebalo je da inicijative EU i UN utru put policijskoj saradnji, razmeni obaveštajnih podataka i priznavanju međunarodnih naloga za hapšenje.\nU praksi, međutim, osumnjičeni za ubistvo i dileri droge izbegavaju pravdu prelaskom granice, svesni da do sada nije bilo nijednog slučaja izručivanja između Kosova i Srbije. Jedna lekarka osumnjičena zbog ilegalne veštačke oplodnje na Kosovu je nudila slične usluge u Srbiji, nakon što je umakla policiji.\nPorodice nestalih tokom sukoba na Kosovu se takođe žale da je njihova potraga za voljenima i pravdom znatno otežana, upravo zbog nedostatka saradnje između ove dve države.\nMinistarstvo pravde Srbije, Policija Kosova i Misija EULEX Evropske unije rekli su da proteklih godina postoji redovan protok informacija između Prištine i Beograda. Međutim, razgovori sa zvaničnicima iz EU i kosovskih institucija, kao i analitičarima koji su proučavali ovaj problem, ukazuju da je ovaj proces značajno otežan i da se retko završi odlučnom akcijom.\nTo je uglavnom posledica činjenice da Srbija odbija da makar prećutno prizna nezavisnost Kosova, ali je takođe i rezultat nepoverenja i nagomilane netrpeljivosti, kako objašnjavanju.\n“Nedostatak saradnje u vezi sa pravnim i bezbednosnim pitanjima primorava nas da nastavimo da posmatramo obe države kao `sigurna utočišta` za kriminalce,“ kaže za BIRN Florijan Čehaja iz Kosovskog centra za bezbednosne studije.\nJazbina osumljičenih trgovca organima\nLekar Lutfi Derviši u sudu u Prištini negira da je vodio ilegalnu trgovinu organima. Foto:kallxo.com\nU martu 2016, Apelacioni sud u Prištini potvrdio je prethodnu sudsku odluku prema kojoj su kojom su doktor Lutfi Derviši iz klinike Medikus i njegov sin Arban proglašeni krivi zbog ilegalne trgovine organima u ozloglašenoj klinici u Prištini.\nNjima je naloženo da se prijave na odsluženje dužih zatvorskih kazni zbog vađenja organa žrtava za transplantaciju u sada ozloglašenoj klinici u Prištini, ali ovaj urolog i njegov sin su pre toga nestali.\nNe zna se kako su Dervišijevi pobegli sa Kosova, ali policija u Prištini veruje da su prešli granicu sa Srbijom, gde se i dalje kriju uprkos postojanju „crvene poternice“, koju je izdala kancelarija Interpola pri Misiji UN-a na Kosovu.\n“Prema informacijama kojima raspolažemo, oni su bili su na teritoriji Srbije i tamo su se skrivali od pravosudnog sistema Kosova,” rekao je za BIRN portparol Policije Kosova Daut Hodža.\nIpak, ostaje nejasno da li je ova informacija preneta nadležnima u Srbiji, jer su EULEX, UNMIK, kao i ministarstva pravde Srbije i Kosova odbili da odgovore na naša pitanja.\nNakon što je kosovski Vrhovni sud naložio da se postupak obnovi, Lutfi Derviši je januara 2017. ponovo ušao na Kosovo. On je ubrzo uhapšen, ali policija veruje da je Arban i dalje u Srbiji.\nPostupak za Lutfija Dervišija je obnovljen u julu 2017.\nTražena medicinska radnica u vezi sa veštačkom oplodnjom u bekstvu\nGina Zećiri traži sigurnost u Srbiji, nakon pretresa njene kliniku za veštačku oplodnju od strane Kosovske policije. Foto: BIRN Kosovo\nLekarka Đina Zećiri, ginekolog i osnivač Global Hospital klinike specijalizovane za veštačku oplodnju u Prištinije takođe iskoristila rupu u zakonu da bi izbegla pravdu.\nKosovska policija upala je u njenu kliniku novembra 2014. sumnjajući da je doktorka Zećiri povezana sa nizom prekršaja, omogućavajući roditeljima da biraju pol deteta za određenu naknadu, kupujući spermu i jajne ćelije od ugroženih pojedinaca i zapošljavajući nelicencirane embriologe. Sve to stoji u optužnici koja je podiguta u januaru 2016. i čiju kopiju BIRN poseduje.\nZećiri je pobegla u Srbiju gde je nastavila da pruža slične usluge tik uz granicu i preko web stranice na spskom i albanskom jeziku, uprkos tome što je traži kosovska policija. Ona poriče da je ikada imala klijente.\nZećiri je u februaru 2014. u Bujanovcu registrovala kompaniju pod imenom Global IVF, a mesec dana kasnije iznajmila je kancelariju.\nNedžat Behljulji, vlasnik navedene nekretnine koju je iznajmila Zećiri, rekao je da je lekarka u početku prodavala medicinsku opremu, ali u maju iste godine, kancelariju je pretvorila u kliniku za veštačku oplodnju.\n„Upozoravao sam je da neću da dozvolim da tu bude ordinacija, uostalom i u našem ugovoru o zakupu stajalo je da će se tu prodavati medicinska oprema, a ne da bude ordinacija“, rekao je.\nNakon što je odbila da promeni ugovor o zakupu, on je zamenio brave na vratima. Zećiri je zatim bezuspešno tužila Behljuljija kako bi povratila novac koji je investirala.\nPrema sudskim dokumentima u koje je BIRN imao uvid, Zećiri je obavljala praksu veštačke oplodnje i abortusa u centru sa licencom Ministarstva zdravlja Srbije, mada ona to poriče.\nU decembru je registrovana veb-stranica globalivf.net, preko koje je nastavila da pruža usluge u vezi sa neplodnošću na albanskom i srpskom jeziku preko „regionalnih i međunarodnih klinika“, kao i konsultantske usluge preko interneta.\nZećiri, koja odbacuje sve optužbe, rekla je za BIRN da je planirala da pruža usluge veštačke oplodnje, ali nije uspela da razvije posao.\nOdbacila je kao neistinite tvrdnje vlasnika poslovnog prostora.\nŽećiri je rekla i da ne želi da se vrati na Kosovo, jer veruje da neći imati pravično suđenje.\n“Želela sam da ponovo otvorim kliniku, ali su me blokirali i sada čekam da vidim šta se dešava na Kosovu,“ rekla je. “Ne postoji nijedna država koja je zainteresovana [da mi dozvoli da radim], pošto sam žrtva nefunkcionalne države Kosovo.”\nOsnovni sud u Prištini je u junu 2017. naložio da se izda međunarodni nalog za njeno hapšenje, ali Ministarstvo pravde Kosova odbilo je da kaže da li je izdata Interpolova „crvena poternica“.\nInstitucije Kosova i Srbije odbile su da komentarišu ovaj slučaj, dok je Zećiri za BIRN izjavila da i dalje slobodno putuje.\nPorodice žrtava rata čekaju odgovore\nU selu Donji Suvi Do kod Mitrovice, timovi forenzičara nastavljaju da istražuju masovne grobnice, tražeći odgovore za porodice nestalih lica.\nBajram Čerkini traži svog sina od 1999. Imao je 30 godina kada su ga srpske snage otele u centru Mitrovice. Čerkini je već duže vreme predsednik udruženja porodica nestalih lica, ali je 2017. udružio snage sa Miloradom Trifunovićem, Srbinom sa Kosova, kako bi osnovao Resursni centar za nestala lica.\nObojica su naveli nedostatak komunikacije između Srbije i Kosova kao faktor koji ih sprečava da pronađu članove svojih porodica, ali i ostala lica nestala u ratu.\n“Spojili smo se kao porodice Albanaca, Srba, Roma i Aškalija kako bi zahtevali istinu u vezi sa njihovim sudbinama. Ali ne možemo mnogo toga da uradimo sami, bez saradnje ove dve strane [Beograda i Prištine],” rekao je Čerkini.\nNjegov kolega Trifunović sa istim nezadovoljstvom priča o potrazi za svojim bratom, koji je nestao 1999. Imao je 32 godine i nestao je dan pre svog venčanja.\n“Postoji 1.658 nestalih lica i mi čekamo da saznamo gde su. Petsto šezdeset njih su Srbi,“ rekao je Trifunović.\n“Pomirenje treba da se desi, ali teško će biti pravde bez komunikacije,“ dodao je.\nBez izručenja osumnjičenih za ubistvo\nNisu samo osumnjičeni sa Kosova ti koji koriste nedostatak saradnje na polju vladavine prava između Prištine i Beograda kako bi umakli pravdi.\nBIRN je otkrio tri slučaja gde je kosovska policija uhapsila pojedince optužene ili osuđene zbog teških krivičnih dela u Srbiji, koji su kasnije pušteni na slobodu.\nErnad Biševac, koji je na poternici u Srbiji od 2012, uhapšen je na Kosovu u septembru 2014, ali da su srpske vlasti navele da neće tražiti izručenje, kažu u kosovskoj policiji. Biševac je pušten na slobodu i nakon jedne godine je priveden u Srbiji. Trenutno je na odsluženju šesnaestogodišnje kazne zatvora zbog ubistva i pokušaja ubistva.\nPredrag Vukosavljević, poznat i kao Predrag Vuličević, uhapšen je na Kosovu u martu 2015, na osnovu naloga za hapšenje iz Srbije gde je bio osuđen na trogodišnju kaznu zatvora zbog šverca droge.\nI u ovom slučaju, Srbija je odbila da zahteva njegovo izručenje, potvrđeno je BIRN-u u kosovskoj policiji.\nAleksandar Vukadinović je uhapšen na Kosovu u februaru 2016, mesec dana nakon što je izdata „crvena poternica“ Interpola u Srbiji, u kojoj je optužen za „mito i korupciju”.\nPrema medijskim izveštajima Vukadinović je proglašen krivim kao član kriminalne grupe koja se bavila švercom robe iz Turske i drugih zemalja u Srbiju. Uhapšen je 2006. i osuđen na dve godine i tri meseca zatvorske kazne 2012.\nPriština je obavestila srpsku policiju o njegovom hapšenju, a iz Beograda je potom traženo da se Vukadinović neformalno prebaci do najbliže pogranične tačke. Pošto je Vukadinović takođe imao i državljanstvo Kosova, nisu bili u mogućnosti da ga deportuju, tvrde u kosovskoj policiji.\n“Na osnovu iskustva iz gorepomenutih slučajeva, reakcija je bila ista: Srbija neće tražiti izručivanje svojih državljana sa Kosova. Veruje se da je to usled činjenice da Srbija nije priznala Kosova,“ kaže portparol policije Daut Hodža.\nBIRN nije bio u mogućnosti da potvrdi šta se desilo sa Vuličevićem i Vukadinovićem nakon puštanja na slobodu pošto Ministarstvo unutrašnjih poslova Srbije nije odgovorilo na naša pitanja.\nKosovska policija je dodala da Srbija nikad nije tražila izručenje sa Kosova i da „nikada nije uhapsila lica koje su tražile vlasti sa Kosova”.\n“U principu, postoji nedostatak saradnje na polju istraživanja različitih kaznenih dela, pogotovo onih koji su u vezi sa krijumčarenjem migranata ili terorizmom,“ dodao je portparol.\nUbistvo postaje novi test slučaj\nKlinika Medikus, na periferiji Prištine, je navodno bilo mesto u kome su počinjeni neki od brutalnih posleratnih zločina. Foto: kallxo.com\nNigde nije neuspeh u uspostavljanju vladavine prava opipljiviji nego na severu Kosova, koje nije pod punom kontrolom ni Prištine, ni Beograda.\nIstraga povodom ubistva Olivera Ivanovića, ubijenog u januaru u severnoj Mitrovici iz pištolja ispred kancelarije njegove stranke, sada predstavlja novi test ograničene saradnje između dve zemlje.\n“Saradnjom po pitanju sprovođenja zakona između Srbije i Kosova upravlja gomila međunarodnih organizacija i polusprovedenih sporazuma, a sve ih ometa politički antagonizam i nepoverenje,“ kaže za BIRN Bojan Elek, autor izveštaja o saradnji koji je objavio Beogradski centar za bezbednosnu politiku 2015. godine.\nRazgovori između dve zemlje uz posredništvo EU, koji su započeli 2011, doveli su do nekih opipljivih rezultata u vezi sa pitanjima kao što su sloboda kretanja, ali čak se i oni često loše sprovode, kako se navodi u detaljnim izveštajima kosovskog BIRN-a.\nNa primer, dogovor koji je za cilj imao da spreči blokiranje članstva Kosova u regionalnim organizacijama od strane Srbije, nije sprečio Beograd da nastavi sa suprotstavljanjem pokušajima Prištine da se priključi Europolu, Interpolu i mnogim drugim regionalnim organizacijama koje se bave sprovođenjem zakona.\nS druge strane, nijedna strana nije pokušala da stavi bezbednosnu saradnju na dnevni red razgovora u Briselu, kako navodi EU.\nOva pat pozicija znači da Priština i dalje zavisi od međunarodnih organizacija po pitanju velikog dela saradnje u vezi sa vladavinom prava, što prilično ljuti kosovske zvaničnike.\nKosovo se i dalje oslanja na Misiju UN-a na Kosovu (UNMIK) za izdavanje „crvenih poternica“, međunarodnih naloga za hapšenje, dok Misija EU (EULEX) sarađuje sa Europolom u vezi sa vladavinom prava. I UNMIK i EULEX imaju zadatak da omoguće komunikaciju između policijskih snaga Kosova i Srbije.\nKosovo je 2011. u okviru kosovske policije osnovalo Međunarodnu jedinicu za koordinisanje sprovođenja zakona, kao deo projekta koji je finansirala EU sa ciljem stvaranje mreže takvih jedinica širom zapadnog Balkana kroz koju bi snage mogle da sarađuju.\nMada se informacije dobijene od Koordinacione jedinice ne mogu koristiti kao dokaz na sudu, ovaj kanal je sporednim putem doveo do retkih slučajeva saradnje. Dvojica osumnjičenih za ubistvo uhapšeni su na Kosovu i nakon zahteva srpske policije su deportovani. Ostavljeni su na ničijoj zemlji na granici, gde ih je uhapsila srpska policija, navodi se u izveštaj Bojana Eleka.\nEULEX je od 2008. zadužen za pisanu komunikaciju između Prištine i Beograda, poznate pod nazivom Zajednička pravna pomoć. Takođe, služe i kao posrednici u slučajevima izručivanja sa zemljama koje nisu priznale nezavisnost Kosova.\nEULEX navodi da je otežana saradnja u oblasti zajedničke pravne pomoći trajala do 2013. godine kada je počeo protok informacija. Međutim, situacija se ponovo pogoršala u oktobru 2014, kada je Srbija odbila da prizna mandat Kancelariji posebnog predstavnika EU u Prištini, za koju je smatrala da nije neutralna po pitanju kosovske nezavisnosti.\nBeograd je insistirao da zahtevi i dalje budu prosleđivani preko EULEX-a, što je dovelo do zastoja u komunikaciji, makar zvaničnoj, u trajanju od oko godinu dana. Zastoj je rešen kada je Beograd rekao da će prihvatiti zahteve ako stignu preko EU delegacije u Beogradu, kako se navodi u proceni koju je finansirala EU.\nMeđutim, tokom ovog zastoja, dok su se zvanični zahtevi iz Kancelarije EU u Prištini gomilali u Ministarstvu pravde Srbije, kopije bar deset slučajeva zajedničke pravne pomoći ponovo su poslate ministarstvu u Beogradu od strane EULEX-a, iako je njegov mandat tehnički bio istekao, otkriva BIRN.\n“Kako bi se radilo na nekim veoma važnim slučajevima u vezi sa ratnim zločinima i organizovanim kriminalom, kojima su se bavili međunarodni tužioci i sudije, prećutno smo se dogovorili da EULEX Beogradu šalje kopiju predmeta [zahteva], dok je original već bio tamo u [srpskom] ministarstvu,” objasnio je jedan visoki zvaničnik EU uključen u ovaj proces.\nIsti EU zvaničnik, koji je insistirao da ostane anoniman, rekao je da su u suštini obe strane bile nezadovoljne pravnom saradnjom između Kosova i Srbije, i dodao da iako je administrativni proces bez trzavica, prenos informacija ide „zaista sporo“.\nIako je EULEX bio uspešan u obezbeđivanju izručivanja iz nekih zemalja koje nisu priznale Kosovo, kao što su Slovačka i Bosna i Hercegovina, još nije bilo izručivanja između Kosova i Srbije, pošto Priština i Beograd još nisu potpisali sporazum u vezi sa ovim pitanjem.\nOvi administrativni problemi ponovo su izašli na videlo zbog nedavnih izjava u vezi sa ubistvom Olivera Ivanovića. Dok kosovske institucije navode da postoji razmena informacija preko dva ministarstva pravde i preko „međunarodne sudske saradnje“, Srbija tvrdi da je EULEX posrednik u prenosu obaveštajnih podataka.\nEULEX je za BIRN izjavio da pruža pomoć u ovom slučaju tako što predstavlja vezu između kosovske policije i Ministarstva unutrašnjih poslova Srbije.\nMinistarstva pravde Kosova i Srbije rekla su za BIRN da su dobili neke informacije od druge strane.\n‘Bez saradnje nema pravde’\nKosovska policija je, bar jednom, isporučila begunce iz Srbije do granice Kosova i Srbije, kako bi se izbegao zastoj u isporučenju. Foto: kallxo.com\nGlavni tužilac Specijalnog tužilaštva Kosova, Rešat Milaku, koji je zadužen za najteže slučajeve, uključujući ratne zločine i korupciju na visokom nivou, rekao je da je saradnja između tužilaštva Kosova i Srbije gotovo nemoguća.\n“Bez saradnje ne može biti pravde za žrtve,“ kaže Milaku. „Mi neprekidno tražimo saradnju sa tužilaštvom u Srbiji, ne samo u vezi sa slučajevima ratnih zločina, već i običnim kriminalom, ali oni stalno odbijaju“.\n“Tražili su informacije o našim državljanima u vezi sa ratnim zločinima na Kosovu, ali mi im te informacije nismo mogli dati, jer to potpada pod nadležnost tužilaštva na Kosovu,“ dodao je.\n“Pošto smo videli da Srbija ne želi da sarađuje, odlučili smo da im ne odgovorimo na njihove zahteve.”\nS druge strane, Ministarstvo pravde u Beogradu odbacilo je optužbe da nema saradnje. U pismu BIRN-u, Kancelarija za saradnju sa medijima ministarstva navodi sledeće: “Samo u toku prošle godine bilo je ukupno je bilo 316 zamolnica za pravnu saradnju u oba smera... Zamolnicama su obuhvaćena sva krivična dela, uključujući ratne zločine, organizovani kriminal, terorizam itd.”. “Konačno, potrebno je naglasiti da ne postoje pravne prepreke za saradnju, ukoliko postoji politička volja,” navodi se u pismu.\n“Napominjemo da je Ministarstvo pravde takozvane države Kosovo izričito odbilo da postupi po zahtevima srpskog Tužilaštva za ratnih zločina,” stoji u pismu.\nNaš izvor iz srpskog sudstva rekao je da se ova izjava odnosi isključivo na pokušaj Srbije za izručenje premijera Kosova Ramuša Haradinaja na osnovu optužbi za ratne zločine.\nBojan Elek, autor izveštaja o saradnji, smatra da je u trenutnim okolnosti malo verovatno da će saradnja po pitanju istrage Ivanovićevog ubistva dovesti do dobrih rezultata.\n“Ovo je nesumnjivo opstrukcija sa obe strane, koliko ja vidim, i zato postoji preovlađujuće mišljenje među Srbima na Kosovu da ovaj slučaj [Ivanovićev] neće biti rešen, kao ni mnogi pre njega,“ rekao je Elek.\n“Građani Kosova i Srbije ne mogu da se osećaju bezbedno, a organizovani kriminal cveta,” upozorio je.\nDodatni izveštavanje Paulina Nuši, Visara Prebreza i Nikola Lazić.\nTekst je nastao kao deo BIRN-ove škole istraživačkog novinarstva i projekta „Tragom dokumenata do boljeg upravljanja“ (A Paper Trail to Better Governance).


Beta\t 18. januara 2016. 16:15\nAgencija za obezbedjenje Fokus protekt, koja je pojedinim odbornicima u petak zabranjivala da udju u zgradu opštine Bela Crkva, nije imala ugovor o angažovanju s tom opštinom, saopštio je danas načelnik opštinske uprave Tomislav Dmitrović.\n“Kod načelnika Opštinske uprave u Beloj Crkvi ne postoji nikakav ugovor o angažovanju agencije za obezbedjenje Fokus protekt koja je obezbedjivala zgradu opštine Bela Crkva u petak, 15. januara”, navodi se u dopisu koji je dostavio Dmitrović, a prosledila DS.\nOdbornica Lige socijaldemokrata Vojvodine Sandra Ristić kazala je da je to nedvosmislen dokaz da nije bilo reči ni o kakvom obezbedjenju, već o “nasilnicima i batinašima”.\nOna je za agenciju Beta rekla i da je to dokaz da ministar policije i potpredsednik Srpske napredne stranke Nebojša Stefanović nije govorio istinu kada je rekao da su na sednicu Skupštine opštine Bela Crkva “naprednjaci” doveli samo svoje odbornike, a ne “batinaše”.\n“Ovo nije pitanje politike niti promene vlasti, već nasilja, zbog čega svi treba da se plašimo za našu decu”, kazala je Sandra Ristić.\nNačelnik Opštinske uprave Tomislav Dmitrović danas je formirao tročlanu komisiju koja je imala zadatak da s bravarom obije zaključani kabinet predsednika opštine, kako bi postavila novu bravu i omogućila novoizabranom predsedniku opštine Darku Bogosavljeviću da udje u kabinet, što se i dogodilo.\nKomisija je imala zadatak i da popiše privatne stvari smenjenog predsednika opštine, što je takodje učinjeno.\nSandra Ristić je ranije danas najavila da će odbornici koji iz protesta već tri noći spavaju u sali lokalnog parlamenta večeras stupiti u štrajk gladju, ukoliko ne dobiju odgovor od nadležnog ministarstva na prigovore koje su uložili na, kako tvrde, nelegalnu smenu lokalne vlasti u tom mestu.\nMinistarka za državnu upravu i lokalnu samoupravu Kori Udovički izjavila je juče da njeno ministarstvo utvrdjuje i štiti zakonitost rada skupštine i dodala da je to u slučaju Bele Crkve ključno pitanje.\n“Potrebno je uspostaviti narušenu stabilnost i što pre se posvetiti javnim poslovima u interesu svih gradjana”, kazala je Kori Udovički.Odbornici koalicije okupljene oko Srpske napredne stranke (SNS) i Jedinstvene Srbije (JS) smenili su u petak na vanrednoj sednici opštinsko rukovodstvo u Beloj Crkvi i imenovali Darka Bogosavljevića iz SNS za novog predsednika opštine.\nSednica je održana u zgradi Kulturno-prosvetnog centra, a odbornici DS i LSV joj nisu prisustvovali.Vojvodjanski sekretar za lokalnu samoupravu Branislav Bugarski izjavio je da će, zbog situacije u Beloj Crkvi, tražiti od medjunarodne zajednice da zaštiti gradjane Vojvodine.


Evropska agencija za lekove odobrila buster dozu Moderne | Novosadski informativni portal 021\n22:16 > 08:50\nU EMA navode da postoje dokazi da svaka treća doza Moderne data šest do osam meseci nakon druge doze "dovodi do porasta nivoa antitela kod odraslih čiji je nivo antitela opao".\n"Dopunska doza se sastoji od polovine doze koja se koristi za primarnu šemu vakcinacije", navodi se u saopštenju EMA.\nDodaje se da trenutni podaci pokazuju da je su mogući neželjeni efekti nakon buster doze "slični onima koji se javljaju nakon druge doze", a da će rizik od inflamatornih srčanih oboljenja ili drugih veoma retkih neželjenih efekata nakon bustera nastaviti da se prati.\nRanije ovog meseca, EMA je zaključiila da se buster doza vakcine Fajzer može uzeti u razmatranje najmanje šest meseci nakon druge doze za osobe starije od 18 godina. Pored toga, EMA preporučuje se da se dodatna doza Fajzera i Moderne može dati osobama sa ozbiljno oslabljenim imunološkim sistemom, najmanje 28 dana nakon primljene druge doze.


Island: Ako se poveća plata direktoru, u istom omjeru povećati plate i uposlenicima – Haber.ba\nIsland: Ako se poveća plata direktoru, u istom omjeru povećati plate i uposlenicima\nRadnički sindikati na Islandu traže da se, ukoliko dođe do povećanja plata direktora u toj ostrvskoj zemlji, istovremeno povećaju i plate svih ostalih uposlenika, javlja Anadolu Agency (AA).\nIntervju za posao - Ilustracija/Blogspot.com\nNakon što su u toj zemlji prethodnih mjeseci povećane plate direktora u nekoliko kompanija, radnički sindikati su predložili usvajanje zakona prema kojem bi, u tom slučaju, bile povećane i plate svih uposlenika.\nDirektoru naftne kompanije N1, Eggertu Doru Kristoferssonu, nedavno je povećana plata za 20,6 posto, što je pokrenulo žustru raspravu na Islandu o potrebi povećanja plata svim uposlenicima u kompaniji.\nSindikat trgovaca Reykjavika (VR) je promptno tražio da se i svim ostalim uposlenicima u kompaniji N1 poveća plata u istom omjeru.\n“Ako kompanija bilježi veliki napredak, onda je krajnje prirodno da jedan dio kolača pripada i onima koji obavljaju značajan posao u firmi i koji doprinose da sve funkcioniše kako treba”, navodi se u saopštenju VR-a.\nDodaje se i kako očekuju da u svim kompanijama u zemlji platni režim bude regulisan na ovaj način kako ne bi došlo do velikog finansijskog jaza između poslodavaca i uposlenika.\nTeme:direktor, Island, plata, uposlenici


Makron uputio saučešće povodom smrti francuskog novinara\nTanjug 30. maja 2022. 17:34\nPARIZ – Francuski predsednik Emanuel Makron potvrdio je danas da je u Ukrajini poginuo novinar francuske televizije BFM Frederik Lekler Imof i uputio saučešće njegovoj porodici.\n„Novinar Frederik Lekler Imof bio je u Ukrajini kako bi pokazao kakva je realnost rata. U jednom humanitarnom autobusu, gde se nalazio sa civilima primoranim da beže od ruskih bombi, smrtno je ranjen“, objavio je francuski predsednik na Tviteru.\n„Delim tugu njegove porodice, bliskih i njegovih saradnika, kojima upućujem izraze saučešća. Onima koji na pozornici operacija izvršavaju tešku misiju da informišu, hoću da još jednom uputim bezuslovnu podršku Francuske“, dodao je Makron.\nNapori da se evakuišu civili iz Luganska u istočnoj Ukrajini obustavljeni su danas nakon što je ubijen francuski novinar koji se nalazio u oklopnom vozilu pogođenom gelerima iz ruske granate, izjavio je ranije regionalni guverner Sergej Gajdaj.\nGajdaj je na Telegramu objavio da je geler probio oklop vozila i usmrtio francuskog novinara koji je bio u njemu, preneo je Rojters.\nOn je u objavi priložio fotografiju sa novinarskom akreditacijom Lekler Imofa.\nFrancuska ministarka spoljnih Katrin Kolona zatražila je nešto ranije danas istragu o smrti Lekler Imofa.\n„Francuska zahteva da se istraga sprovede što je pre moguće i da se transparentno saopšte okolnosti ove drame“, navela je Kolona, preneo je Rojters.\nLekler Imof je imao 32 godine, preneli su francuski mediji.


ZA SRPSKU NEPRIHVATLJIV SPORAZUM O SARADNJI BiH SA BRITANIJOM - Glas Zvornika\nZA SRPSKU NEPRIHVATLJIV SPORAZUM O SARADNJI BiH SA BRITANIJOM\nBANJALUKA – Sporazum o partnerstvu, trgovini i saradnji BiH i Velike Britanije neprihvatljiv je za Republiku Srpsku jer ima brojne nedostatke, ističe se u izjavi srpskog člana Predsjedništva BiH Milorada Dodik o proglašenju odluke o pokretanju postupka za vođenje pregovora radi zaključivanja ovog sporazuma.\nOvom sporazumu, usvojenom bez konsenzusa na sjednici Predsjedništva BiH 8. juna, usprotivio se srpski član Predsjedništva BiH koji je odluku o Sporazumu proglasio veoma štetnom i destruktivnom po vitalne interese Republike Srpske.\nDodik je u obrazloženju, dostavljenom Narodnoj skupštini za predstojeću posebnu sjednicu, naveo da je Ministarstvo za evropske integracije i međunarodnu saradnju Srpske istaklo da Sporazum posjeduje određene nedostatke koje je nužno korigovati kako bi bio prihvatljiv za Srpsku s obzirom na to da predloženi tekst Osnove za pregovore radi zaključivanja Sporazuma ne sadrži zakonski “obavezno mišljenje nadležnih organa entiteta”, iako se ovim sporazumom uređuju mnoga pitanja u isključivoj entitetskoj nadležnosti.\nDodik je naveo da je predloženi sastav delegacije BiH za vođenje pregovora u vezi sa ovim sporazumom neprihvatljiv, jer nisu uključeni predstavnici nadležnih organa Srpske koji će ga primjenjivati u praksi i na čije se nadležnosti odnose pojedini dijelovi Sporazuma.\n“U sastav delegacije BiH uključena su samo 23 člana iz devet ministarstava sa BiH nivoa i Direkcije za evropske integracije”, upozorio je Dodik.\nOn je dodao da je sa aspekta Ministarstva za evropske integracije i međunarodnu saradnju Srpske sporno i što je ovaj sporazum u određenoj koliziji sa Sporazumom o stabilizaciji i pridruživanju između Evropskih zajednica s jedne, i BiH s druge strane.\nDodik je naveo da Sporazum o partnerstvu, trgovini i saradnji između BiH i Velike Britanije sadrži brojne trgovinske odredbe, različite oblike saradnje i partnerstva poput slobodnog kretanja robe, pružanja usluga, kretanja kapitala i osoba, pravila tržišne konkurencije i slično, zbog čega na njega trebaju dati mišljenje organi Srpske nadležni za ove oblasti.\nOn je istakao da je nejasno definisan sastav tijela za praćenje predmetnog sporazuma, pitanje jezika na kojim se zaključuje ovaj sporazum i slično.\nDodik je obrazložio da Ministarstvo trgovine i turizma Srpske zamjera što još nije formiran sastav pomenutog tijela za praćenje Sporazuma, a u kome bi morali biti nadležni predstavnici Srpske.\nOn je istakao da su iz Ministarstva poljoprivrede, šumarstva i vodoprivrede Srpske naveli da ovakvi trgovinski sporazumi, kojima se dozvoljava bescarinski uvoz određenih proizvoda, među kojima poljoprivrednih i prehrambenih, uzrokuju /in/direktnu štetu po sektor poljoprivredne proizvodnje u Srpskoj.\n“Primjenom ovakvog sporazuma dolazi do negativnih efekata i nekontrolisanog uvoza znatnih količina stranih poljoprivrednih proizvoda koji utiču na smanjenje domaće poljoprivredne proizvodnje, ali i određenih gubitaka na godišnjem nivou po osnovu prihoda od carina i PDV-a”, pojasnio je Dodik.\nDodik je rekao da, prema mišljenju Ministarstva privrede i preduzetništva Srpske, u predmetnom sporazumu nije popunjen prostor kojim bi se definisala nadležna institucija u oblasti poreskog sistema i carina.\n“S obzirom na to da su u BiH direktni porezi u nadležnosti entiteta, kod definisanja nadležne institucije potrebno je obuhvatiti i nadležne poreske organe iz entiteta, a ne samo da se navede organ sa nivoa vlasti BiH”, istakao je Dodik u obrazloženju dostavljenom Narodnoj skupštini.\nOn je konstatovao da je, u skladu sa svim navedenim mišljenjima republičkih institucija, a posebno cijeneći činjenicu da u ovom sporazumu nisu zastupljeni nadležni organi Srpske u zakonom propisanoj i dovoljnoj mjeri, te da isti može proizvesti negativne posljedice po primarnu proizvodnju Srpske, jasno zašto nije mogao dati saglasnost na pomenutu odluku.\nNavodeći da je iz svih pomenutih razloga ovaj sporazum veoma štetan po vitalne interese Srpske, Dodik je u tom smjeru pozvao poslanike da dvotrećinskom većinom u parlamentu Srpske potvrde njegovu izjavu, što će dovesti do toga da osporena odluka Predsjedništva BiH ne stupi na snagu.\nPosebna sjednica Narodne skupštine Republike Srpske, zakazana na zahtjev srpskog člana Predsjedništva BiH Milorada Dodika, biće održana u ponedjeljak, 20. juna, sa početkom 11.00 časova.\nPrema Ustavu BiH, Narodna skupština Republike Srpske razmatra izjavu srpskog člana Predsjedništva BiH i ukoliko je potvrdi dvotrećinskom većinom od najmanje 56 poslanika, osporena odluka Predsjedništva BiH ne stupa na snagu.


Ilustracija foto: pixabay/fernandozhiminaicela\nČak 18 osoba je preminulo od posledica korona virusa u poslednja 24 sata u Srbiji, dok je od 8.646 testiranih, registrovano 386 zaraženih osoba virusom COVID-19. Na respiratorima se trenutno nalazi 130 pacijenata.\nViše „U Srbiji 18 žrtava korona virusa u poslednja 24 sata“→\nObjavljeno 10. jula 2020. by Vladislav ĆupU kategoriji COVID-19Tagged COVID-19, korona virus\nDijalog Beograda i Prištine u Briselu, planiran za nedelju, odložen je za četvrtak, rekao je predsednik Srbije Aleksandar Vučić posle video-samita u Parizu. Vučić je rekao da je Srbija imala drugačiji stav od svih učesnika i da je Priština izašla sa maksimalističkim zahtevima.\nViše „Odložen dijalog Beograda i Prištine za četvrtak“→\nObjavljeno 10. jula 2020. by Vladislav ĆupU kategoriji PolitikaTagged Avdulah Hoti, Aleksandar Vučić, dijalog Beograda i Prištine, Miroslav Lajčak, Odložen dijalog\nU srpskim sredinama registrovano je 36 novoinficiranih virusom korona, izjavio je danas specijalista epidemiologije iz mitrovičkog Zavoda za javno zdravlje, dr Aleksandar Antonijević, prenosi Kontakt plus radio.\nViše „U srpskim sredinama na KiM još 36 obolelih od korona virusa“→\nObjavljeno 10. jula 2020. by Vladislav ĆupU kategoriji COVID-19Tagged COVID-19, dr Aleksandar Antonijević, Dr Bratislav Lazić, Zavod za javno zdravlje, korona virus\nPetoro zaraženih od virusa COVID-19 je zaraženo u Kosovskom Pomoravlju, potvrdio je za RTV Puls direktor Zdravstvenog centra Gnjilane sa sedištem u Pasjanu, dr Zoran Perić.\nViše „U Kosovskom Pomoravlju registrovano petoro zaraženih korona virusom“→\nObjavljeno 10. jula 2020. by Vladislav ĆupU kategoriji COVID-19Tagged COVID-19, Zdravstveni centar Gnjilane, korona virus, Kosovsko Pomoravlje\nIlustracija foto: pixabay/MiroslavaChrienova\nOsam osoba je preminulo od posledica korona virusa na Kosovu u poslednja 24 sata, dok je od 401 testiranog uzorka registrovano još 207 lica zaraženih virusom COVID-19, saopštio je Institut za javno zdravlje u Prištini.\nViše „Osam osoba preminulo, 207 novoobolelih“→\nObjavljeno 10. jula 2020. by Vladislav ĆupU kategoriji COVID-19Tagged COVID-19, korona virus, novooboleli\nPrema podacima Zavoda za javno zdravlje u Kosovskoj Mitrovici, u protekle tri nedelje, u srpskim sredinama na Kosovu i Metohiji je registrovano 139 novoobolelih od virusa COVID-19, saopštio je epidemiolog dr Aleksandar Antonijević. Ukupan borj zaraženih, od 12. marta je 258.\nViše „Porast zaraze korona virusom u srpskim sredinama“→\nObjavljeno 9. jula 2020. by Vladislav ĆupU kategoriji COVID-19Tagged COVID-19, Zavod za javno zdravlje, korona virus, Porast obolelih\nSeverna Mitrovica, Foto V. ĆUP; GračanicaOnlajn\nKosovska vlada saopštila je večeras da je ipak odobrila nove mere za sprečavanje širenja pandemije COVID-19 u opštinama Severna Mitrovica, Zubin Potok, Leposavić i Zvečan. To je mera zabrane kretanja noću od 21 do 5, dok za osobe kod kojih je potvrđena infekcija ili su suspektne na moguće inficiranje ne mogu da izlaze i ulaze po ovim opštinama u periodu od 14 dana. Hoti je, kako su preneli kosovski mediji, nešto ranije rekao da „nema karantina za Sever“.\nViše „Kosovska vlada odobrila ograničenje kretanja za Sever“→\nObjavljeno 9. jula 2020. 9. jula 2020. by Vladislav ĆupU kategoriji COVID-19Tagged COVID-19, Kosovska Vlada, odobrila ograničenje kretanja za Sever\nManastir Visoki Dečani je ponovo privremeno zatvoren za posetioce zbog pogoršane epidemiološke situacije, saopšteno je na fejsbuk stranici manastira.\nViše „Manastir Dečani zatvoren za posetioca zbog loše epidemiološke situacije“→\nObjavljeno 9. jula 2020. by Vladislav ĆupU kategoriji COVID-19Tagged COVID-19, zatvoren za posetioca, korona virus, loša epidemiološka situacija, manastir Visoki Dečani\nJoš 214 novih slučajeva korona virusa je registrovano u poslednja 24 sata na Kosovu, saopštio je Institut za javno zdravlje u Prištini, navodeći da je izlečeno 60 pacijenata.\nViše „Na Kosovu još 214 novih slučajeva korona virusa“→\nObjavljeno 9. jula 2020. by Vladislav ĆupU kategoriji COVID-19Tagged COVID-19, Institut za javno zdravlje u Prištini, korona virus\n10. jula 2020., 22:20


Polovina Rusa spremna da prestane da koristi strane internet usluge - Sputnjik Srbija\n11:51 09 Mart 2021\n16:08 29.10.2019 Preuzmite kraći link\nNezavisno istraživanje putem interneta sprovedeno je između 23. i 27. oktobra na uzorku od 1.000 ispitanika sa prebivalištem u Rusiji, starosti od 18 do 65 godina i starijih od 65 godina.\nPrema rezultatima ispitivanja, trećina ispitanika je rekla da se oseća ponosno što imaju mogućnost izbora između ruskih i stranih internetskih usluga.\nNjih 53 odsto priznalo je da bi bilo spremno da napusti strane internetske platforme i pređe na slične ruske, kako bi se ubrzao razvoj domaćeg tržišta i otvorila nova radna mesta.\nŠto se tiče zaštite ličnih podataka, 77 odsto ispitanika veruje u to da bi država trebalo da utvrdi pravila za ruske internetske kompanije o osiguranju bezbednosti i zaštiti ličnih podataka građana.\nDve trećine ispitanika veruje da ruske vlasti treba da podrže domaću IT industriju.


RTCG - Radio Televizija Crne Gore - Nacionalni javni servis :: Politika :: Odnosi sa Kosovom biće još bolji\nHUSOVIĆ PORUČIO 17. 10. 2018. 14:55 >> 14:34 1\nOdnosi sa Kosovom biće još bolji\nDobri politički odnosi Crne Gore i Kosova biće dodatno unaprijeđeni kada dođe do bolje ekonomske i regionalne saradnje, kazao je potpredsjednik Vlade Rafet Husović koji je primio ministra za regionalni razvoj Kosova Rasima Demirija.\nHusović se danas sastao sa delegacijom Ministarstva za regionalni razvoj Republike Kosova na čelu sa Demirijem.\n„Raduje me da smo se danas u ovom sastavu sastali u Podgorici i što imamo priliku da razgovaramo na temu regionalnog razvoja. Smatram da je to još jedan korak približavanja i produbljivanja saradnje između Crne Gore i Kosova. Dobri politički odnosi dvije države biće dodatno unaprijeđeni kada dođe do bolje ekonomske i regionalne saradnje” – kazao je Husović.\nOn je upoznao goste sa trenutnom političkom i ekonomskom situacijom u Crnoj Gori. Takođe, upoznao ih je i sa zakonskim okvirom koji se tiče politike regionalnog razvoja u Crnoj Gori, kao i sa usvojenom strategijom regionalnog razvoja i akcionim planovima za praćenje realizacije strategije.\n„S obzirom na to da je Crna Gora značajno napredovala u evro-atlanskim integracija kao i na polju politike regionalnog razvoja, nudimo se da prenesemo svoja iskustva i da sarađujemo na svim poljima kako bi zajednički napredovali u tim procesima koji su od velikog značaja za obje države”, istakao je Husović\nKosovski ministar Demiri je iskazao zadovoljstvo što Crna Gora I Kosovo imaju veoma dobre odnose.\n“Mi smo novo ministarsto u Vladi Republike Kosovo, i formiranje ministarstva je proizišlo iz realne potrebe ujednačenijeg razvoja svih pet regiona na Kosovu. U tom smislu, spremni smo na saradnju sa vašim kabinetom kao i sa institucijama koje se bave ovim pitanjem u Crnoj Gori kako bi mogli primjeniti vaša iskustva”, kazao je Demiri.\nUpoznao je Husovića za organizacijom i načinom rada ministarstva na čijem je čelu kao i sa postignutim rezultatima ostvarenim u prethodnom period.\n“Sagovornici su se saglasili da u narednom periodu poseban akcenat treba staviti i na prekograničnu saradnju opština dvije države, gdje bi se mogli realizovati značajni projekti iz oblasti kulture i turizma posredstvom fondova Evropske unije. U tom smislu, dogovoreno je dodatno angažovanje koje će dati dodatan podsticaj lokalnim samoupravama da sa više kapaciteta priđu zajedničkoj izradi prekograničnih projekata”, navodi se u saopštenju Ministarstva.\nRafet Husović Crna Gora - Kosovo\n16. 03. 2019. 20\nVlada će obezbjediti dostojanstven život građanima\n08. 01. 2019. 5


Poslovni psiholog o pet pitanja koja pokazuju da li je menadžer dobar u svom poslu - www.025.rs\nwww.025.rs / ZABAVA / Poslovni psiholog o pet pitanja koja pokazuju da li je menadžer dobar u svom poslu\nGallup-ovo globalno istraživanje pokazalo je da 85% zaposlenih nije motivisano na svom radnom mestu, a nameće se zaključak da je kriv menadžment, čija je jedna od osnovnih uloga upravo motivisanje zaposlenih i izvlačenje maksimuma iz njih.\n“Zaposleni se pridružuju kompanijama, ali napuštaju šefove” — rečenica je koja važi kao istinita prema mnogim poslovnim psiholozima. Jedan od njih, Tomas Čamoro-Premuzic, iz Manpower grupe, bavio se pitanjem kako da prepoznate da je menadžer nekompetentan da obavi funkciju motivisanja zaposlenih. Tomas koristi nauku i tehnologiju kako bi pomogao organizacijama da predvide ponašanje svojih ljudi, i navodi da recimo u Americi šest miliona ljudi traži posao, a da iako je u ponudi sedam miliona otvorenih pozicija, ljudi izbegavaju tradicionalne oblike zapošljavanja da ne bi “zaglavili sa lošim šefom”.\nKada je menadžer dobar u svom poslu, članovi njegovog tima postižu bolje rezultate. Kada ljudi vole svog menadžera, motivisaniji su da rade i postižu ciljeve. Takođe, kada postižu bolje rezultate, više će voleti svog menadžera, tako da ako je odgovor na ovo pitanje “ne”, velike su šanse da šef i nije dorastao zadatku.\nMenadžer ne može dobro da obavlja svoj posao ako nije svestan šta njegovi zaposleni mogu, a šta ne mogu, što je neophodan uslov da delegiraju zaposlenima određene zadatke i uloge u kojima su najbolji, i koje najbolje koriste potencijal svakog zaposlenog. Njegov posao je da talenat i ličnost usmeri i postavi “na pravo mesto”. Ako sumnjate da vaš šef to ume, vrlo je verovatno da on ne vodi dobro tim za koji odgovara.\nKao što i vi poboljšavate svoje veštine da budete poželjniji na nekim novim pozicijama, i razvijate dalje svoju karijeru, tako i dobar menadžer mora da traži načine da bude bolji u svojoj ulozi. Ovo ne znači samo pokazivanje potrebne doze skromnosti i želje da uči, i od vas, i od klijenata, već i pronalaženje načina da drži pod kontrolom svoju “tamnu stranu” i neke neželjene sklonosti u “šefovanju”.\nUkratko, da li je vaš menadžer pokazuje samosvet i želju da bude bolji, bez obzira da li to unapređuje njegovo karijeru ili ne? Ako je odgovor negativan, onda on ima ograničen potencijal da bude dobar lider.\nTags: menadžer, pet pitanja, psiholog\nNa jesen istraživanje zdravlja stanovništva Srbije\nUtopio se 59-godišnji Apatinac


Počela kontrola trošenja iz budžeta Srbije za 2011. | SEEbiz.eu\nObjavljeno: 10.03.2012 / 10:50\nBEOGRAD - Državna revizorska institucija objavila je da je počela kontrolu trošenja republičkog budžeta za2011. godinu i finansijskih izveštaja šest ministarstava, pet javnihpreduzeća i šest budžeta lokalnih samouprava.\nRevizori kontrolišu kako su budžetski novac u prošloj godini koristila ministarstva za finansije, kulturu, informisanje i informaciono društvo, veru i dijasporu, pravdu, spoljne poslove,ljudska i manjinska prava, državnu upravu i lokalnu samoupravu.\nNa spisku javnih preduzeća i onih u kojima država ima vlasništvo čije finansijske izveštaje proverava DRI, jesu kraljevačka"Elektrosrbija", "Elektrovojvodina" iz Novog Sada, Gradskosaobraćajno preduzeće "Beograd", "Beogradski vodovod i kanalizacija"i "Tržnica" iz Niša. Državni revizori utvrđuju i da li je bilo nepravilnosti uraspolaganju budžetima gradova Zrenjanin, Užice, Valjevo, Sombor,Subotica i Vranje.\nPočela je i kontrola finansijskih izveštaja Republičkog fonda zazdravstveno osiguranje, Agencije za osiguranje depozita, Agencije zakontrolu letenja Srbije i Crne Gore i Narodne banke Srbije.\nDržavni revizori su prošle godine obavili kontrolu trošenja novca u2010. godini 47 budžetskih korisnika, a pozitivno mišljene dobili susamo Narodna banka Srbije i Uprava carina.\nZbog utvrđenih nepravilnosti revizori su podneli 135 prekršajnihprijava protiv 179 odgovornih lica i 23 prijave za privredni prestupprotiv 38 odgovornih.\nPosle kontrole finansijskih izveštaja za 2009. godinu podneto je 12prijava protiv 14 državnih funkcionera, a za 2008. godinu 19 prijava.\nTagovi: budžet Srbije, revizija, Državna revizorska institucija, DRI


Trgovina hartijama od vrednosti u digitalnom dobu predstavlja pristupačan način plasiranja naših investicija na finansijska tržišta. Međutim, važno je razumeti pravila koja vladaju na njima. Na ovom vebinaru ćemo se fokusirati na ulaganja u deonice međunarodnih korporacija i plemenite metale. Koji deo portfolija treba da zauzimaju plemeniti metali? Kako funkcionišu različite vrste fondova (indeks, zajednički i sl)? Zašto pojedini investitori ulažu u korporacije samo u industrijama koje i sami poznaju?\nDa li su deonice isplativo ulaganje i kome su korisna investicija? Šta je dobar, a šta prosečan povraćaj na investiciju kada govorimo o akcijama? Da li su zlato ili srebro sledeće isplative investicije u periodu krize?\nNEKE OD TEMA KOJE ĆEMO POMINJATI\nPortfolio i deonice korporacija: tri najčešće vrste portfolija investicionih fondova i gde je tu sličnost sa malim investitorom?\nIndikatori koji utiču na kretanja berzi\nKljučni berzanski indeksi i primeri ulaganja u iste\nPlemeniti metali: zašto bi trebalo da zauzimaju 10% portfolija?\nHartije od vrednosti vs. fizička imovina: ključne poruke iskusnih investitora o ulaganjima u realnu imovinu\nVreme: sreda, 29. april 2020. godine, 19:00, Central European Standard Time\nKurseviVebinariVebinar: Akcije kompanija i plemeniti metali\nSadržaj vebinara 0\nAkcije međunarodnih kompanija 25 min\nPlemeniti metali 20 min\nPitanja i odgovori 15 min\nViše od pet godina iskustvа u oblasti finansijskih usluga i investicija u Srbiji i inostrаnstvu. Rаdio kаo finаnsijski novinar zа najveću brokersko-medijsku kuću nа prostoru srednje Evrope, World Business Press Online, sa kancelarijama u Bratislavi, Londonu, Vašingtonu, Otavi i Velingtonu. U okviru ove kuće bio je jedan od tri glavna finansijska novinara zaduženih za analizu evropskih berzi, monetarnih politika centralnih banki, makroekonomskih pokazatelja zemalja članica Evropske unije, kao i dnevnih kretanja različitih valutnih parova. Poseduje višegodišnje iskustvo rada u međunarodnim kompаnijаma Swiss Re i Mondelēz International u inostranstvu, kao i u firmi NIS Gazprom Njeft u Srbiji. Trenutno je zaposlen na poziciji Investment Settlements Specialist u drugoj najvećoj reosiguravajućoj kući na svetu, kompaniji Swiss Re, obezbeđujući realizaciju strateških investicija kompanije. Odgovoran je za praćenje ulaganja firme u obveznice na globalnom nivou, omogućavajući uvećanje kapitala kompanije i pravovremenu trgovinu na tržištima širom sveta. Učesnik je brojnih obuka o investicijama u nekretnine i ulaganju na berzama. Samo neki od njih jesu „Ulaganje u komercijalne nekretnine” poznatog predavača Pitera Harisa, zatim „Osnovi trejdinga” investicione kuće Trhy.cz, kurs brokerske kuće Fortrade i drugi. Pored navedenog, dva puta je učestvovao sa svojim startapom na takmičenjima poznatih akceleratora u Evropi. Prvi put je uzeo učešće 2019. godine u takmičenju bečkog biznis akceleratora weXelerate, da bi potom sa istim startapom bio u konkurenciji 174 projekta najvećeg takmičenja u Češkoj pod nazivom Nápad roku. Mаsterirаo je nа smeru Evropske studije nа Fаkultetu društvenih i ekonomskih nаukа Univerzitetа Komenski u Brаtislаvi, a osnovne studije završio je nа Fаkultetu političkih nаukа u Beogrаdu. Student je prve godine CFA instituta, najprestižnijeg programa u svetu investicija i finansija za međunarodni certifikat u toj oblasti. Aktivno prati tržište i investira od 2015. godine. Trenutno živi i radi u Bratislavi.\nProtected: Tržište nekretnina i novi trendovi: uspon mikro investicija u Evropi


Dinkić traži najstrožu kaznu za Ilića : Nadlanu.com\nDinkić traži najstrožu kaznu za Ilića\nObjavljeno 1. feb 2011. / 00:00:00\nBEOGRAD, 1. februara 2011. (Beta) - Ministar ekonomije Srbije Mlađan Dinkić izjavio je u utorak da će tražiti da Vlada Srbije najstrože kazni državnog sekretara u Ministarstvu finansija Slobodana Ilića zbog javnog osporavanja davanja subvenicije Gorenju u Zaječaru.\n"Ovih dana uputiću pismo premijeru Mirku Cvetkoviću i zatražiću da najstrože kazni Ilića", rekao je u razgovoru sa novinarima Dinkić, koji je i potpredsednik Vlade Srbije.\nIlić je javno osporio davanje najvećih subvencija iz državnog budžeta za investiciju Gorenja u Zaječaru navodeći da se subvencije od 10.000 evra za novootvoreno radno mesto u Zaječaru daju iz političkih razloga, odnosno zbog toga što je gradonačelnik tog grada član Ujedinjenih regiona Srbije, gde je vodeća Dinkićeva stranka G17 plus.\nDržavni sekretar u Ministarstvu finanisija Srbije Slobodan Ilić, rekao je da je ta investicije preoteta Gradu Valjevu, gde je Gorenje već ugovorilo otvaranje novog pogona i za to dobio opremljenu lokaciju.\nDinkić je rekao da se Gorenje odlučilo da nova investicija bude u Zaječaru zbog toga što će u tom gradu imati manje troškove, jer će kupiti postojeće hale fabrike Porcelan, dok bi u Valjevu moralo da gradi nove hale.


Kako do Doma - Home\nKako do Doma\nNa Koji Nacin da Utrosite Manje za Vaš Novi Dom\nNiko neće da plati više nego što treba kada gradi kuću,ali samo eksperti znaju na koji način da uštede kada zidaju,zar ne?to ne mora biti tako.Evo vam petnaest saveta koji mogu da održe vaš budžet u normalnim granicama,bez mnogo velikih ustupaka što se same gradnje montazne kuce tiče.\nNašli ste idealan plac ali niste u mogućnosti da ga priuštite zbog veličine,što je često slučaj sa takvom vrstom placeva?Nema problema.Ovaj problem se može rešiti tako što ćete u kupovinu parcele uključiti neku osobu od poverenja,člana porodice ili pouzdanog prijatelja sa kim možete podeliti tu parcelu jer je malo verovatno da će vlasnik placa odlučiti da ga rasparča.Radi dobrosusedskih odnosa,važno je da persona s kojom delite parcelu nije problematična.\nUzmite u obzir manje privlačne placeve - one koji se nalaze na nagibu terena,ili one koji su uski.Generalno,ovi placevi nisu toliko traženi kao ostali,tako da se puno teže prodaju i to za mnogo manju cenu.Sa pravim projektom i sposobnim graditeljem,ovaj plac se može najbolje iskoristiti.\nAko hoćete da vaša montažna kuća ima pogled na vodu,izaberite reku ili jezero umesto mora.Pored cene koja je mnogo pristupačnija u ovom scenariju,i dalje imate pristup vodi, a reke i jezera su mnogo pitomija od mora,zar ne?\nKada odabirate materijal za gradnju montazne kuce cene,izbegavajte da štedite.Ono što je jeftinije u momentu kupovine,gotovo uvek ispadne puno skuplje tokom vremena usled održavanja.Kvalitetniji materijali imaju tendenciju da im nije potrebno gotovo nikakvo održavanje godinama,pa se posle određenog vremena sami isplaćuju.\nObezbedite upotrebljive materijale sa placeva na kojima je izvršeno rušenje građevine. Korišćene cigle,pokrivke i polovna vrata daju lep materijal pri izgradnji vaše montazne kuce srbija bez prevelikih troškova.U velikom broju slučajeva,ove materijale možete dobiti skoro za džabe pod uslovom da ste računali sami da ih odnesete na vaš plac.Bitno je da se prvo dogovorite sa gazdom pre nego što se odlučite za ovaj potez.\nTokom gradnje je vrlo važno da pratite svaki evro koji potrošite.Ne kupujte stvarčice koje vam nisu neophodne,jer ćete brzo potrošiti vaš novac.Ono gde ne bi trebalo da štedite je materijal za strukturalnu konstrukciju i stolariju koja pored sigurnosti vašeg novog staništa pruža i niz dodatnih prednosti.\nUkoliko želite da napravite veliku montažnu kuću u Srbiji u kojoj su kuće mnogo manje,to sigurno i nije idealna ideja iz jednostavnog razloga što,ako se odlučite da je prodate,na njenu cenu će uticati vrednost kuća u okolini što ne ide vama u korist.\nVeoma je važno da budete angažovani u svim fazama izgradnje vašeg novog staništa.Ovo je veoma bitno da biste osigurali da dobijate baš ono što ste želeli.Ne dozvolite da vas pokvareni graditelji zakidaju za novac tako što vam ugrađuju lošiji materijal od onog koji ste platili.Otvorite širom oči i postarajte se da dobijete upravo ono što želite.\nZaposlite isključivo obučenog izvođača.Iskustvo licenciranog izvođača je neprocenjivo u izgradnji vašeg doma.Pored toga,prekaljeni profesionalci na ovom polju su realizovali dobre odnose sa podizvođačima i dobavljačima - nešto što ne možete da očekujte bez godina bavljenja ovom vrstom posla.\nŠto je plac nivelisaniji i bolji za gradnju - vama će biti lakše.Izbegavajte placeve koji zahtevaju mnogo pripremanja da bi uopšte bili pogodni za početak gradnje.Ovako ćete uštedeti mnogo vremena i nerava.\nIzbegavajte promenu projekta i materijala u toku gradnje.Ne samo da to uveĆava cenu gradnje same kuće nego i neumitno dovodi do produženja vremena gradnje i bespotrebnih komplikacija.Odaberite na vreme šta želite pre nego što počnu radovi i držite se vaše odluke.\nPodovi u vašem domu mogu biti odrađeni od kvalitetnog parketa ili keramicke plocice beograd ali ako vam nedostaje novca uvek možete odabrati laminat.Pored elegantnog izgleda, on će dobro poslužiti dok ne steknete koliko treba za podove kakve ste isprva hteli.


12 NAJBOLJIH HOTELA u Takson s dobrim ponudama i JEFTINI HOTELI\nPronađi najbolje ponude u Takson\nVRHUNSKI HOTELI U Takson\nMesta za videti u Tucson, Arizona: 5 mora imati\nTuson je atraktivan grad koji je deo okruga Pima u državi Arizona. Ovaj grad je jedna od omiljenih destinacija za ljubitelje zapadnjačkih kakav je bio na ovom mestu gde su snimljeni filmovi u produkciji Holivud vezani za ovaj žanr i gde se američka konjica borila i protiv čuvenog Apača Geronima.\nPošto je grad osnovan 1775. godine i vremenom, Tuson je od toga da postane španska vojna pozicija prešla u moderan i uspešan grad sa jednom od najboljih stopa ekonomskog rasta u Sjedinjenim Američkim Državama.\nCeo grad je okružen planinskim vencima kao što su Sijera de Santa Katalina na severu, Sijera de Tuson na zapadu, Sijera del Rinkon na istoku i Sijera de Santa Rita na jugu.\nPosetite muzej pustinje Arizona Sonora\nOvaj muzej je savršen izbor da upoznate floru i faunu koja naseljuje pustinju Arizona. Nekoliko vodiča nudi veoma interesantno o načinu života vrsta koje žive u mestu na zabavan i prijatan način. Muzej takođe poseduje umetničke galerije i zatvorene sobe sa informacijama od velikog interesa za posetioce.\nTur na kanjon Sabino\nOvo mesto se nalazi u podnožju planina Catalina i jedno je od najboljih mesta za one turiste koji vole da hodaju na otvorenom i uživaju u kontaktu sa prirodom. Na licu mesta klimatizovane ture vozila su ponuđene da posete različite oblasti Sabino kanjona sa devet jasno označenim zaustavljanjima. Preporučuje se da se boce sa vodom, jer toplota u određenim godišnjim dobima može biti zaista intenzivna.\nBudite zapanjeni u Pima muzej vazduha i svemira\nOvaj muzej ima impresivnu kolekciju aviona iz Drugog svetskog rata, uključujući i nekoliko American-made modela i neke ruske made modela. Za razliku od drugih sličnih muzeja ima hangare gde se možete diviti specifičnim modelima aviona kao što su bombarder B24 Liberator i Boing B17 bombarder.\nUpoznajte zoološki vrt Rajd Park\nOvaj zoološki vrt ima nekoliko vrsta životinja kao što su lavovi, žirafe, medvedi i slonovi koji žive u pravilno uslovljenim prostorima tako da posetioci mogu da nauče nešto više o načinu života ovih vrsta. Takođe možete imati kontakt sa nekim životinjama kao u slučaju žirafa, koje se mogu obezbediti hranom u određeno doba dana.\nIstražite Tucson planinski park\nOvo mesto je jedno od omiljenih mesta za ljubitelje planinarenja i prirodnih pejzaža kao što možete naći nekoliko označenih staza za istraživanje planina i da ne propustite. Preporučljivo je hodati po području rano ujutru, jer u podne temperatura može da dostigne 45 stepeni Celzijusa u hladu.\nRezervišite hotele u Takson\nProsečna cena/noćenje: 30 USD\nProsečna cena/noćenje: 197 USD\nProsečna cena/noćenje: 1698 USD


Predstavljena prekogranična Inicijativa za očuvanje zemljišta\n„Inicijativa za očuvanje zemljišta“ naziv je prekograničnog projekta koji je predstavljen na sastanku RARIS-a u Zaječarskom upravnom okrugu. Sastanku su prisustvovali predstavnici iz oblasti poljoprivrede, zaštite životne sredine, zavoda za javno zdravlje, institucija i organizacija koje se bave ovom temom, kao i partneri iz Bugarske. Projekat se realizuje u okviru Interreg IPA CBC Programa prekogranične saradnje Bugarska – Srbija, trajaće 15 meseci i obuhvatiće različite aktivnosti.\nCilj ovog projekta je da pomogne očuvanju i poboljšanju kvaliteta zemljišta u Vidinskom i Zaječarskom okrugu. Na taj način biće unapređeni kapaciteti u oba okruga za zajedničko očuvanje kvaliteta zemljišta.\nZemljište je izloženo zagađenju i to pre svega onom zagađenju koje je izazvano ljudskim aktivnostima. Zbog toga treba raditi na očuvanju kvaliteta zemljišta. Na ovoj prezentaciji predstavili smo šta će to da se radi u ovom projektu. Takođe, pozvali smo učesnike da odaberu u koje sve aktivnosti hoće da učestvuju. Aktivnosti čine treninzi, obuke, radne grupe, konferencije, a biće napravljena i web platforma na kojoj će biti svi rezultati projekta.\nProjekat će trajati 15 meseci, a krajem godine biće i prvi rezultati projekta. Prva aktivnost biće da se izradi Vodič za očuvanje kvaliteta zemljišta, koje će pružiti odgovore na pitanja kakvo je stanje zemljišta u Zaječarskom okrugu. U poljoprivredi, kao i u drugim industrijama, uvode se nove tehnologije, nova veštačka đubriva, novi pesticidi. Tako da treba da se analizira šta je to što se sve radi zemljištu.\nViše o Inicijativi za očuvanje zemljišta možete saznati na linku http://skr.rs/1Gb


Kompaniji Nestlé uručena nagrada Međunarodnog instituta za vode iz Stokholma\navg 25, 2011\nMeđunarodni institut za industrijske vode iz Stokholma, organizator sedmodnevnog skupa povodom obeležavanja Svetske nedelje vode u glavnom gradu Švedske, dodelio je prestižnu nagradu kompaniji Nestlé. Nagrada je zvanično uručena predsedniku kompanije Nestlé, Peter Brabeck – Lemathe-u.\nNagrada je priznanje kompaniji Nestlé za sve dosadašnje uložene napore, kao i postignute rezultate, u području efikasnog upravljanja vodom poput smanjenja potrošnje vode sa više od 5 litara po dolaru prodaje na manje od 1,4 litre. Takođe, Nestlé planira da smanji potrošnju vode za još 10-15% u narednih pet godina.\nPored priznanja za liderstvo, dostignuća i napore kompanije Nestlé da unapredi proces upravljanja vodama u svom lancu snabdevanja, nagrada predstavlja i priznanje efikasnom poslovanju kompanije i saradnji sa snabdevačima. Nestlé zapošljava 1.000 agronoma i stručnjaka za vodu koji rade direktno sa poljoprivrednicima kako bi im pomogli da smanje potrošnju vode, povećaju prinos useva i svedu zagađenje vode na najmanju meru.\nGospodin Brabeck - Letmathe izjavo je povodom primanja nagrede: „U toku prethodnih godina, odlučno smo radili na pitanju vode kao najvrednijeg prirodnog resusa. Takođe smo težili ka tome da vodu koristimo što efikasnije u našim svakodnevnim poslovnim naporima da obezbedimo kvalitetnu hranu na putu od njive do trpeze. Dodeljivanje ovogodišnje nagrade kompaniji Nestlé ne samo da je velika čast, već i poziv da budemo sve posvećeniji ovom pitanju, kao i da nastavimo da ulažemo napore kako bi očuvanje vode zaista postalo značajno društveno pitanje. Briga o vodi jeste briga o životu.”\nPeter Forssman, predsednik Stokholmske fondacije za vode i Lars Gunnarsson, predsednik Nagradnog komiteta, pohvalili su kompaniju Nestlé za dobijanje nagrade i istakli značaj uloge poslovnog sektora u rešavanju problema koji se tiču vode.\nStokholmska nagrada za industrijske vode prepoznaje i ohrabruje inovacije i liderstvo u održivom razvoju sektora voda.\nNagrada je ustanovljena još 2000. godine u saradnji sa Kraljevskom švedskom akademijom tehničkih nauka i Svetskim poslovnim savetom za održivi razvoj, a dodeljuje se sektorima poslovanja i industrije koji unapređuju globalnu situaciju voda. Ima cilj da obezbedi jedinstven forum za stručnjake, praktičare, donosioce odluka i lidere iz celog sveta na kojem će moći da razmenjuju ideje, neguju novi način razmišljanja i razvijaju rešenja. Ovogodišnja tema je bila „Voda u urbanizovanom svetu“.\nKorporativne komunikacije - Nestlé Adriatic d.o.o.\nTel: +381 (11) 20 19 304\nMob: +381 64 866 54 16


27-09-2020 11:53 Svet Region\nSlužbena vozila će ubuduće koristiti samo najuži krug državnih funkcionera, kako bi se izbjegli dodatni nepotrebni troškovi, piše crnogorska Borba.\nAudi A8 (Foto: Pixabay)\nOvo je jedna od prvih mera koja će biti uvedena po formiranju nove vlasti.\n“Sve zloupotrebe su evidentirane i svi će biti sankcionisati. Nedopustivo je bahaćenje kojem smo bili svedoci poslednjih godina i tome se mora stati na kraj, kaže izvor lista.\nDa li će strane ambasade kreirati vlast u Crnoj Gori, saznajte OVDE.


Foto: N.N. | Zlatan Prešić iz Sankt Peterburga za "Nezavisne": Bez panike i redova\nSanja Čakarević 29.03.2020 20:30\nPanike nema, kao ni redova u prodavnicama, ljudi ne nose maske i rukavice, ali su od petka redukovane obaveze studentima, priča za "Nezavisne" iz Sankt Peterburga košarkaški trener Zlatan Prešić, koji je iz Doboja i već devetu godinu živi i radi u ovom ruskom gradu i trenira tim Gornjeg univerziteta.\nOn nam je istakao da trenutno nema nikakve panike te da sve potrebne namirnice mogu da se nađu u prodavnicama. Veliku pometnju u svijetu izazvala je pandemija virusa korona, a treba istaći da situacija u Rusiji nije dramatična jer ima nešto više od 1.500 zaraženih.\nOn je studente iz Republike Srpske koji studiraju u ovom gradu ugostio na treningu ekipe koju vodi, a potom im se na druženju koje je uslijedilo stavio na raspolaganje ukoliko im bude potrebna bilo kakva pomoć.\n"Proradio je u meni roditeljski, očinski instinkt. Popričali smo, razmijenili brojeve telefona, rekao sam da obavijeste roditelje i da im stojim sto odsto na raspolaganju, za ne daj bože. Njih 14 i još dva moja nekadašnja igrača koji sada studiraju u Kirovu. Bili su u gostima kod mene na treningu Gornjeg univerziteta", kazao je Prešić.\nOsim Dobojlije, Marka Đurića i Bojana Plakalovića, koji studiraju u Kirovu, akademska zvanja u Sankt Peterburgu na nekoliko univerziteta stiče četrnaest mladića i djevojaka iz Vlasenice, Istočnog Sarajeva, Banjaluke, Prnjavora, Bijeljine, a oni studiraju arhitekturu, biohemiju, mašinstvo, slikarstvo...\nZbog pandemije virusa korona i njihovi studentski dani su nešto drugačiji nego do sada.\n"Od petka se i ovdje na univerzitetima uvodi stroži režim, organizovana je interaktivna nastava. O broju studenata, njihovim bližim podacima upoznato je i Predstavništvo RS u Rusiji, tako da smo u kontaktu i sa njima. Trenutno su svi oni u svojim studentskim domovima", poručio je Prešić.\nOn s ponosom ističe da je u februaru delegacija Gornjeg univerziteta posjetila Banjaluku i tamošnji univerzitet, te dodaje da je prošlog novembra srpski član Predsjedništva BiH Milorad Dodik tokom boravka u Sankt Peterburgu posjetio i visokoškolsku ustanovu u kojoj radi kao košarkaški trener.\n"Ja sam trener na jednom od vodećih tehničkih univerziteta Rusije, koji je prošlogodišnjim ocjenama izabran u pet najkvalitetnijih na svijetu. Ovdje studira i četvoro djece iz RS, iz Bijeljine", rekao je Prešić.


Brnabić: Otkupljivači nezainteresovani za povećanje cene mleka - AgroSmart\nPredsednica Vlade Republike Srbije Ana Brnabić razgovarala je sa predstavnicima proizvođača mleka u Srbiji o poteškoćama sa kojima se suočava sektor stočarstva usled povećanja cene žitarica na tržištu i nepromenjene cene sirovog mleka u poslednjih šest godina.\nNa sastanku, kojem je prisustvovao i potpredsednik Vlade i ministar poljoprivrede, šumarstva i vodoprivrede Branislav Nedimović, istaknuto je da postoji nezainteresovanost otkupljivača i prerađivača mleka za povećanjem otkupne cene ovog proizvoda.\nPredstavnici Udruženja mlekara objasnili su da, i pored značajnih subvencija države, postoji potreba da se obezbedi minimalna zaštitna cena ovog strateškog proizvoda koja bi se periodično usklađivala.\nNavedeno je da je tokom pandemije došlo i do pada prodaje mleka i mlečnih proizvoda, što je rezultiralo zalihama kod proizvođača i smanjenom potražnjom ovog proizvoda.\nPredsednica Vlade je predložila zajednički sastanak sa otkupljivačima i prerađivačima mleka, kako bi se došlo do adekvatnog rešenja.\nPremijerka je istakla da očekuje da će usvojeni Zakon o uređenju tržišta poljoprivrednih proizvoda uvesti sistem u ovu oblast i da su u pripremi zakonske regulative o profesionalnom poljoprivrednom proizvođaču, što će, kako je ocenila, dodatno urediti i stočarski sektor.


Potpredsjednik Vlade i ministar odbrane Srbije Nebojša Stefanović i gradonačelnik Novog Sada Miloš Vučević obišli su večeras pripadnike Vojske Srbije i volontere Grada Novog Sada koji u hali na Novosadskom sajmu obavljaju završne pripreme za otvaranje privremene kovid bolnice.\nKako je istakao ministar Stefanović, iako povod nije radostan pošto se prostor priprema za smještaj pacijenata koji su oboljeli od kovida, ohrabrujuće je vidjeti dobro sadejstvo vojske, lokalne samouprave i ljudi iz Sajma, prenosi Blic.\n"Sadejstvo svih ovih ljudi koji su došli da pomognu da pripremimo Sajam za više od 300 pacijenata koji će ovde imati priliku da dobiju prvu medicinsku pomoć. Drago mi je da vidim da su pripadnici vojske angažovani zajedno sa lokalnom samoupravom od prvog trenutka. Vidio sam da su tu i vojnici na dobrovoljnom služenju vojnog roka uz profesionalni sastav i to pokazuje i koliko ovi mladi ljudi vole svoju zemlju", izjavio je ministar odbrane Srbije.\nPrema njegovim riječima, od kako je predsjednik Republike Srbije izdao naredbu da se vojska uključi u vrijeme prvog talasa, od marta mjeseca, do danas njeni pripadnici bili su angažovani na brojnim zadacima i bili su uz narod gdje god je bilo potrebno, kako bi što lakše i što brže pobijedili ovu bolest.\nPrema riječima gradonačelnika Novog Sada, ono što je najavljeno to je i učinjeno za nešto više od 24 časa.\n"Hala na Novosadskom sajmu je spremna da u narednom periodu radi kao privremena kovid bolnica. To je prouzrokovano okolnostima i razvojem epidemiološke situacije u Srbiji i Vojvodini. Prema prijedlogu pokrajinskog sekretarijata za zdravstvo, Ministarstvo odbrane, Prva brigada kopnene vojske i Grad Novi Sad, zajedno sa Novosadskim sajmom obezbijedili su sve. Veliko hvala svim vojnicima i volonterima Novog Sada i svima koji su učestvovali u tome da sve bude spremno", rekao je Vučević.\nS obzirom na to da se u Srbiji epidemiološka situacija ne smiruje, uspostavljanjem Novosadskog sajma kao privremene kovid bolnice dobija se dodatni kapacitet od 312 bolničkih kreveta. Večerašnjem obilasku je prisustvovao i komandant Prve brigade kopnene vojske Srbije brigadni general Zoran Nasković.\nMitropolit Hrizostom pozitivan na virus korona - Nalazi se u bolnici\nTežak dan u Srbiji: Od posljedica korona virusa preminulo 69 osoba


Srbija jača i od Slovenije\nŽenska kadetska reprezentacija Srbije zabeležila je i drugu pobedu na XIV EYOF 2017 u Đeru. Danas je u okviru A grupe savladala Sloveniju takođe sa 3:0 po setovima 25:23, 25:15 i 25:16 posle 75 minuta.\nKadetkinje Srbije sjajne na startu turnira u Đeru\nŽenska kadetska reprezentacija Srbije startovala je pobedom na XIV EYOF 2017 u Đeru pošto je u prvom kolu A grupe savladala domaćina Mađarsku sa 3:0 po setovima 25:12, 25:19 i 27:25 posle 82 minuta. Utakmicu je posmatralo 600 gledalaca.\nCaković saopštio sastav za EYOF – kadetkinje u subotu putuju u Đer\nŽenska kadetska reprezentacija Srbije u subotu, 22. jula putuje u Đer, gde će učestovati na XIV EYOF 2017, koji će se odigrati 24 – 29. jula. Jovo Caković, prvi trener kadetkinja Srbije, saopštio je sastav tima koji će igrati na Evropskom olimpijskom festivalu mladih (EYOF).


Šećerane kažnjene zbog nameštanja cena › Made-in-Germany.rs\nNemačka federalna kancelarija za borbu protiv kartela kaznila je zbog nameštanja cena sa 280 miliona eura tri najveća proizvođača šećera.\nKako dalje prenosi agencija „Frans pres“, tri kompanije, Fajfer i Langen, Zudcuker i Nordcuker, imaju pravo žalbe na kaznu.\nPredsednik kancelarije za borbu protiv kartela Andreas Mundt je izjavio da je dogovor tri kompanije postignut da bi cene šećera bile što veće.\n– Kompanije su osnovale regionalni kartel i godinama dogovarale da se fokusiraju na sopstvene matične oblasti, a da svoje proizvode ne prodaju u oblastima poslovanja drugih članica kartela. Šećer nije prodavan u regionima u kojima ga prodaje konkurencija, nego se izvozio u inostranstvo – rekao je Mundt, navodeći da je kartel postojao od sredine devedesetih do 2009. godine.\nZudcuker (Südzucker) potvrđuje da je kažnjen sa 195,5 miliona eura, ali kako navodi „ta suma neće ugroziti ovogodišnju zaradu kompanije“.